cyanic-selkie/wikianc huggingface dataset:
ಸಾಲಿಗ್ರಾಮ ಮೇಳ
ಯಕ್ಷಗಾನದ ಯುಗಪ್ರವರ್ತಕ ಕಾಳಿಂಗ ನಾವಡ
ಯಕ್ಷಗಾನ ಭಾಗವತಿಕೆಗೊಂದು ಸ್ಟಾರ್ ವ್ಯಾಲ್ಯೂ ತಂದುಕೊಟ್ಟ ಕಾಳಿಂಗ ನಾವಡರು 1978ರಲ್ಲಿ ಕಾಳಿಂಗ ನಾವಡರು ಸಾಲಿಗ್ರಾಮ ಮೇಳದ ಭಾಗವತರಾಗಿ ಸೇರ್ಪಡೆಗೊಂಡು ಸಾಲಿಗ್ರಾಮ ಮೇಳದಲ್ಲಿಯೇ ಖ್ಯಾತಿಯ ಉತ್ತುಂಗಕ್ಕೇರಿದರು. ನಾವಡರ 'ಎಲ್ಲೆಲ್ಲೂ ಸೊಬಗಿದೆ, ಎಲ್ಲೆಲ್ಲೂ ಸೊಗಸಿದೆ.........', 'ನೀಲ ಗಗನದೊಳು ಮೇಘಗಳ ಕಂಡಾಗಲೇ ನವಿಲು ಕುಣಿಯುತಿದೆ......' ಮುಂತಾದ ಪದ್ಯಗಳನ್ನು ಕೇಳಿದಾಗ ಇಂದಿಗೂ ಮೈ ನವಿರೇಳುತ್ತದೆ. ರೇವತಿ, ಕಲಾವತಿ, ಚಾಂದ್, ಬಿಹಾಗ್ ಮುಂತಾದ ರಾಗಗಳನ್ನು ಯಕ್ಷಗಾನಕ್ಕೆ ಅಳವಡಿಸಿ, ತಮ್ಮ ಕಂಠಸಿರಿಯಿಂದ ಯಕ್ಷಗಾನಕ್ಕೆ ಹೊಸ ಭಾಷ್ಯ ಬರೆದ ನಾವುಡರು 'ಅಮೃತಮತಿ, ಕಾಂಚನಶ್ರೀ, ವಿಜಯಶ್ರೀ, ರೂಪಶ್ರೀ, ಭಾಗ್ಯಶ್ರೀ, ನಾಗಶ್ರೀ' ಮುಂತಾದ ಪ್ರಸಿದ್ದ ಯಕ್ಷಗಾನ ಪ್ರಸಂಗಗಳನ್ನು ರಚಿಸಿದ್ದಾರೆ. 1990ರಲ್ಲಿ ಕರ್ನಾಟಕ ಸರಕಾರ ಮರಣೋತ್ತರವಾಗಿ 'ರಾಜ್ಯೋತ್ಸವ ಪ್ರಶಸ್ತಿ'ಯನ್ನು ನೀಡಿ ಗೌರವಿಸಿದೆ. ಹಾಗೆಯೇ ಯಕ್ಷಕಲಾರಸಿಕರಿಂದ 'ಕರಾವಳಿ ಕೋಗಿಲೆ', 'ರಸರಾಗ ಚಕ್ರವರ್ತಿ' ಮುಂತಾದ ಬಿರುದುಗಳು, ಸನ್ಮಾನಗಳು, ಪ್ರಶಸ್ತಿಗಳು ನಾವಡರಿಗೆ ಸಂದಿವೆ.
ಮೇ ೨೭ ೧೯೯೦ ನೇ ಇಸವಿಯಲ್ಲಿ ೩೨ರ ಹರೆಯದ ತರುಣ ಕಾಳಿಂಗ ನಾವಡ ರಸ್ತೆ ಅಪಘಾತಕ್ಕೆ ಬಲಿಯಾಗಿ ಅಸ್ತಂಗತರಾದರು
ಪ್ರಥಮ ಡೇರೆ ಆಟ
ಸಾಲಿಗ್ರಾಮದ ಪ್ರಥಮ ದೇವರಸೇವೆಯ ಮರುದಿನ ಪ್ರಥಮ ಡೇರೆ ಮೇಳದ ಆಟ ಪ್ರತಿ ವರ್ಷವೂ ಶಿರಿಯಾರದಲ್ಲಿ ನಡೆಯುತ್ತದೆ.
ತಿರುಗಾಟದ ಕೊನೆಯ ಆಟ
ಮೇಳದ ಪ್ರಥಮ ಜಾತ್ರೆ ಆಟ ಕೋಟೇಶ್ವರ ಜಾತ್ರೆಯಲ್ಲೂ ಕೊನೆಯ ಜಾತ್ರೆ ಆಟ ಪಾದೆಮಠದಲ್ಲೂ ಸಾಂಪ್ರದಾಯಿಕವಾಗಿ ನಡೆದು ಬಂದಿದೆ
ಕಲಾವಿದನ ಹೆಸರಿನಲ್ಲಿ ಪ್ರಶಸ್ತಿ
ಯಕ್ಷಗಾನ ತಿರುಗಾಟದ ಆರಂಭದಲ್ಲಿ ಶಿರೂರಿನಲ್ಲಿ ನಡೆಯುವ ಪ್ರಥಮ ಆಟದಲ್ಲಿ ಕಲಾವಿದ ಶಿರಿಯಾರ ಮಂಜು ನಾಯ್ಕ ಇವರ ಹೆಸರಿನಲ್ಲಿ ಯಕ್ಷಗಾನ ಕ್ಷೇತ್ರದ ಸಾಧಕರಿಗೆ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಗುತ್ತದೆ
ಉಲ್ಲೇಖಗಳು
ವರ್ಗ:ಯಕ್ಷಗಾನ
ಮ್ಯಾಂಗ್ರೋವ್
thumb|ಮ್ಯಾಂಗ್ರೋವ್‍ಗಳು ಉಪ್ಪು ನೀರಿನಲ್ಲಿ ಹುಲುಸಾಗಿ ಬೆಳೆಯುವ ಕಷ್ಣಸಹಿಷ್ಣುವಾದ ಪೊದರುಗಳು ಮತ್ತು ಮರಗಳು. ಇವು ಬಹುಬೇಗ ಬದಲಾಗುವ ಶಕ್ತಿಗಳನ್ನು ಎದುರಿಸಿ ಉಳಿಯಲು ವಿಶೇಷೀಕೃತ ಹೊಂದಾಣಿಕೆಗಳನ್ನು ಹೊಂದಿವೆ. ಮ್ಯಾಂಗ್ರೋವ್ ಅತಿ ಹೆಚ್ಚು ಲವಣ (ಸೋಡಿಯಮ್ ಕ್ಲೋರೈಡ್) ಇರುವಂಥ ಜೌಗುಪ್ರದೇಶಗಳಲ್ಲಿ ಮಾತ್ರ ಬೆಳೆಯುವ ವಿಶಿಷ್ಟ ಸಸ್ಯವರ್ಗ. ಇವನ್ನು ಉಷ್ಣ ಹಾಗೂ ಉಪೋಷ್ಣವಲಯಗಳ ಕರಾವಳಿ ಪ್ರದೇಶಗಳಲ್ಲಿ, ನದೀಮುಖಜ ಭೂಮಿಗಳಲ್ಲಿ ಕಾಣಬಹುದು. ಭಾರತದಲ್ಲಿ ಪಶ್ಚಿಮ ಬಂಗಾಲದ ಸುಂದರಬನ್, ಭಾರತ ಬರ್ಮಗಳ ನದೀಮುಖಜ ಪ್ರದೇಶಗಳು, ಮುಂಬಯಿಯಿಂದ ಕೇರಳದವರೆಗೆ ಅಲ್ಲಲ್ಲಿ, ಕಡಲ ತಡಿಗಳು, ಮದರಾಸಿನ ಎನ್ನೋರ್ ಮತ್ತು ಪಿಚಾವರಮ್ ತೀರಗಳು, ಗೋದಾವರಿ ನದಿ ಸಮುದ್ರ ಸೇರುವೆಡೆ, ಅಂಡಮಾನ್ - ನಿಕೋಬಾರ್ ದ್ವೀಪ ಸಮೂಹಗಳು ಇಂಥ ಸಸ್ಯವರ್ಗಕ್ಕೆ ಹೆಸರಾಂತವಾಗಿವೆ. ಪಶ್ಚಿಮ ಬಂಗಾಲದ ಸುಂದರಬನ್ ಪ್ರದೇಶ ಸು. 6000 ಚ. ಕಿಮೀ. ವಿಸ್ತಾರವಾಗಿದ್ದು ಪ್ರಪಂಚದಲ್ಲೇ ಅತಿ ದೊಡ್ಡ ಮ್ಯಾಂಗ್ರೋವ್ ಕಾಡು ಎನಿಸಿಕೊಂಡಿದೆ.
ವೈಶಿಷ್ಟ್ಯಗಳು
ಇವು ಬೆಳೆಯುವ ನೀರಿನಲ್ಲಿ ಅತಿಯಾದ ಮೊತ್ತದ ಉಪ್ಪು ಇದೆಯಲ್ಲದೆ ಈ ಪ್ರದೇಶದಲ್ಲಿ ವಿಪರೀತ ಮಳೆ. ವಾಯುಮಂಡಲದಲ್ಲಿ ಹೆಚ್ಚು ಆರ್ದ್ರತೆ, ಹೆಚ್ಚು ಉಷ್ಣತೆ ಮತ್ತು ಸಡಿಲವಾದ ಮರಳು ಮಣ್ಣು ಇರುವುದರಿಂದ ಇಲ್ಲಿನ ಸಸ್ಯಜಾತಿಗಳು ಇಂಥ ನೆಲದಲ್ಲಿ ಬೆಳೆಯಲು ಅನುಕೂಲವಾಗುವಂತೆ ಹಲವಾರು ತೆರನ ಹೊಂದಾಣಿಕೆಗಳನ್ನು ರೂಪಿಸಿಕೊಂಡಿದೆ. ಈ ಸಸ್ಯವರ್ಗಕ್ಕೆ ಉಪ್ಪು ನೀರಿನ ಸಸ್ಯಗಳು (ಹಾಲೊಫೈಟ್ಸ್) ಎಂಬ ಹೆಸರೇ ಇದೆ.
ಭಾರತದಲ್ಲಿ
ಪ್ರಪಂಚದ ಎಲ್ಲ ಮ್ಯಾಂಗ್ರೋವ್ ಕಾಡುಗಳಲ್ಲಿ ಸುಮಾರು 75 ಕುಟುಂಬಗಳಿಗೆ ಸೇರಿದ 334 ಪ್ರಭೇದಗಳು ಬೆಳೆಯುತ್ತವೆ ಎಂದು ಅಂದಾಜು ಮಾಡಲಾಗಿದೆ. ಭಾರತದಲ್ಲಿ 12 ಕುಟುಂಬಗಳಿಗೆ ಸೇರಿದ 20 ಕ್ಕೂ ಹೆಚ್ಚು ಸಸ್ಯಗಳು ಕಂಡುಬರುತ್ತವೆ. ಇವುಗಳ ಪೈಕಿ ಮುಖ್ಯವಾದವು: ರೈಜೊಫೊರ, ಸೀರಿಯಾಪ್ಸ್, ಕ್ಯಾಂಡೆಲಿಯ, ಬ್ರುಗ್ವೀರ (ರೈಜೊಫೊರೇಸೀ), ಎಕ್ಸೊಕೇರಿಯ (ಯುಫೋರ್ಬಿಯೇಸೀ), ಅವಿಸಿನಿಯ (ನರ್ಬಿನೇಸೀ), ಸ್ಯಾಲಿಕಾರ್ನಿಯ (ಕೀನೊಪೋಡೀಯೇಸೀ) ಈಜಿಸಿರಸ್ (ಮಿರ್ಸಿನೇಸೀ), ಲುಮ್ನಿಟ್ಸೆರಾ (ಕಾಂಬ್ರಿಟೇಸೀ), ಅಕ್ಯಾಂತಸ್ (ಅಕ್ಯಾಂತೇಸೀ) ಸೊನರೇಷಿಯ (ಸೊನರೇಷಿಯೆಸೀ) ಇತ್ಯಾದಿ. ಜೊತೆಗೆ ಕೆಲವು ಆರ್ಕಿಡ್ ಸಸ್ಯಗಳೂ ಜರೀಗಿಡಗಳೂ ಕಾಣದೊರೆಯುತ್ತವೆ.
ಮ್ಯಾಂಗ್ರೋವ್ ಸಸ್ಯಗಳ ಹೊಂದಾಣಿಕೆಗಳು
ಮ್ಯಾಂಗ್ರೋವ್ ಸಸ್ಯಗಳು ತಮ್ಮ ವಿಚಿತ್ರ ಪರಿಸರಕ್ಕೆ ಹೊಂದಿಕೊಳ್ಳುವ ಸಲುವಾಗಿ ತಮ್ಮ ಲಕ್ಷಣಗಳಲ್ಲೂ ಸ್ವಭಾವಗಳಲ್ಲೂ ಅನೇಕ ಮಾರ್ಪಾಟುಗಳನ್ನು ರೂಪಿಸಿಕೊಂಡಿವೆ ಎಂದು ಹೇಳಿದೆಯಷ್ಟೆ. ಇಂಥ ಹೊಂದಾಣಿಕೆಗಳು ಈ ಮುಂದಿನಂತಿವೆ:
ಉಪಯೋಗಗಳು
ಮ್ಯಾಂಗ್ರೋವ್ ಸಸ್ಯಗಳು ಉರುವಲು ಮತ್ತು ಮರಮುಟ್ಟುಗಳಿಗಾಗಿ ಉಪಯುಕ್ತವಾಗಿವೆ. ಜೊತೆಗೆ ಮಣ್ಣಿನ ಸವಕಳಿಯನ್ನು ತಡೆಯುವಲ್ಲಿ ಇವು ಸಹಾಯಕ.
ಹೊರಗಿನ ಕೊಂಡಿಗಳು
ವರ್ಗ:ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒಮಿಕ್ರಾನ್
ಓಮಿಕ್ರಾನ್ / / ಔಮಿ ಕ್ರಾನ್/ ; _ _ ದೊಡ್ಡಕ್ಷರ Ο, ಸಣ್ಣಕ್ಷರ ο, όμικρον ) ಗ್ರೀಕ್ ವರ್ಣಮಾಲೆಯ 15 ನೇ ಅಕ್ಷರವಾಗಿದೆ. ಈ ಅಕ್ಷರ ಪ್ರಾಚೀನ (Phoenician) ಫೀನಿಷಿಯನ್  ಶಬ್ದದ ಅಕ್ಷರ ಐನ್ ನಿಂದ ಬಂದಿದೆ: . ಶಾಸ್ತ್ರೀಯ ಗ್ರೀಕ್‌ನಲ್ಲಿ, ಒಮೆಗಾ [ɔː] ಮತ್ತು ου [oː] ಗೆ ವ್ಯತಿರಿಕ್ತವಾಗಿ ಓಮಿಕ್ರಾನ್ ಧ್ವನಿ [ o ] ಅನ್ನು ಪ್ರತಿನಿಧಿಸುತ್ತದೆ. ಆಧುನಿಕ ಗ್ರೀಕ್‌ನಲ್ಲಿ, ಓಮಿಕ್ರಾನ್ ಮತ್ತು ಒಮೆಗಾ ಎರಡೂ ಪದಗಳು ಬಾಯಿಯನ್ನು ಗೋಳಾಕಾರವಾಗಿ ಹೊರಡಿಸುವ ಸ್ವರಾಕ್ಷರವನ್ನು ಪ್ರತಿನಿಧಿಸುತ್ತವೆ /o̞/  . ಓಮಿಕ್ರಾನ್‌ನಿಂದ ಹುಟ್ಟಿಕೊಂಡ ಅಕ್ಷರಗಳಲ್ಲಿ ರೋಮನ್ O ಮತ್ತು ಸಿರಿಲಿಕ್ O ಸೇರಿವೆ. ಪದದ ಅಕ್ಷರಶಃ ಅರ್ಥ ಒಮೆಗಾ ದಲ್ಲಿರುವಂತಹ ದೀರ್ಘ ಒ (ಒ ಮೆಗಾ ) ದ ತದ್ವಿರುದ್ದವಾಗಿ ಹ್ರಸ್ವ  o(o mikron)  ಗ್ರೀಕ್ ಅಂಕಿಗಳ ವ್ಯವಸ್ಥೆಯಲ್ಲಿ ಓಮಿಕ್ರಾನ್ 70 ಮೌಲ್ಯವನ್ನು ಹೊಂದಿದೆ.
ಕರ್ನಾಟಕ ನಂದಿನಿ
ಕರ್ನಾಟಕ ನಂದಿನಿ : ಮಹಿಳೆಯರ ಶಿಕ್ಷಣ, ಅವರಲ್ಲಿ ಧರ್ಮನೀತಿಗಳ ಬೆಳೆವಣಿಗೆ, ಸೌಜನ್ಯಾಭಿವೃದ್ಧಿ ಇವುಗಳಿಗಾಗಿಯೇ ಮೀಸಲಾಗಿದ್ದ, ಮಹಿಳೆಯೊಬ್ಬರಿಂದ ಸಂಪಾದಿತವಾಗಿ ಪ್ರಕಟವಾಗುತ್ತಿದ್ದ ಪತ್ರಿಕೆ. ಪತ್ರಿಕಾ ಪ್ರಪಂಚದಲ್ಲಿ ಸಾಹಿತ್ಯ ಲೋಕದಲ್ಲಿ ಮಹಿಳೆಯರ ಸಾಹಸದ ಗುರುತಾಗಿ ಅದು ಕಂಗೊಳಿಸಿತು. ಮೂರು ವರ್ಷಗಳ ಕಾಲ ಈ ಪತ್ರಿಕೆ ಪ್ರಕಟವಾಗುತ್ತಿದ್ದು ಅನಂತರ ನಿಂತರೂ ಪತ್ರಿಕಾ ಪ್ರಪಂಚದಲ್ಲೂ ಸಾಹಿತ್ಯ ಸಂವರ್ಧನೆಯಲ್ಲೂ ಅದು ತಕ್ಕಮಟ್ಟಿಗೆ ಸೇವೆ ಸಲ್ಲಿಸಿತು.
ಒಮಿಕ್ರಾನ್
ಬಳಕೆ
ಒಮಿಕ್ರಾನ್ ಅನ್ನು ವರ್ಣಮಾಲೆಯ ಅಕ್ಷರವಾಗಿ ಬಳಸುವುದರ ಜೊತೆಗೆ, ತಾಂತ್ರಿಕ ಸಂಕೇತಗಳಲ್ಲಿ ಸಾಂದರ್ಭಿಕವಾಗಿ ಬಳಸಲಾಗುತ್ತದೆ. ಆದರೆ ಅದರ ಬಳಕೆ ಸೀಮಿತವಾಗಿದೆ. ಏಕೆಂದರೆ ದೊಡ್ಡಕ್ಷರ ಮತ್ತು ಸಣ್ಣಕ್ಷರ (Ο ο) ಎರಡನ್ನೂ ಲ್ಯಾಟಿನ್ ಅಕ್ಷರ "o" (O o) ನಿಂದ ಪ್ರತ್ಯೇಕಿಸುವುದು ಸುಲಭವಲ್ಲ ಮತ್ತು ಅರೇಬಿಕ್ ಅಂಕಿ "ಶೂನ್ಯ" (0) ನಿಂದ ಪ್ರತ್ಯೇಕಿಸುವುದೂ ಕಷ್ಟ.
ಕರ್ನಾಟಕ ನಂದಿನಿ
ಮೈಸೂರಿನ ಬಳಿಯ ನಂಜನಗೂಡಿನಲ್ಲಿ ಸತೀಹಿತೈಷಿಣೀ ಗ್ರಂಥಮಾಲೆಯ ತಿರುಮಲಾಂಬಾ 1916ರ ಅಕ್ಟೋಬರಿನಲ್ಲಿ ಈ ಪತ್ರಿಕೆಯನ್ನು ಪ್ರಾರಂಭಿಸಿದರು. ಅವರು 1913ರಲ್ಲಿ ಪ್ರಾರಂಭಿಸಿದ ಸತೀ ಹಿತೈಷಿಣೀ ಗ್ರಂಥಮಾಲೆಯಲ್ಲಿ ಪ್ರಕಟವಾದ ಸಾಹಿತ್ಯ ಕೃತಿಗಳಿಗೆ ದೊರೆತ ಪ್ರೋತ್ಸಾಹವೇ ಇದಕ್ಕೆ ಪ್ರೇರಣೆ. ಆದರೆ ಆರ್ಥಿಕ ತೊಂದರೆಯಿಂದಾಗಿ ಅವರು ಈ ಪತ್ರಿಕೆಯನ್ನು ನಿಲ್ಲಿಸಬೇಕಾಯಿತು (1920). ಇದರ ಚಂದಾದಾರರ ಸಂಖ್ಯೆ ಆಗ ಸುಮಾರು 300. ಆದರೆ ಕರ್ನಾಟಕದ ಹೊರಗಿನ ಮುಂಬಯಿ, ಕಲ್ಕತ್ತ, ಆಗ್ರ ಮೊದಲಾದ ಸ್ಥಳಗಳಲ್ಲೂ ಇದರ ಪ್ರಸಾರ ಸಾಕಷ್ಟಿತ್ತು. ಮಂಗಳೂರಿನಲ್ಲಿ ವಿಶೇಷವಾದ ಪ್ರಸಾರವಿತ್ತು.
ಒಮಿಕ್ರಾನ್
ಗಣಿತಶಾಸ್ತ್ರ
1894 ರಲ್ಲಿ ಪಾಲ್ ಬ್ಯಾಚ್‌ಮನ್ ಪರಿಚಯಿಸಿದ ದೊಡ್ಡ ಒ (big O) ಚಿಹ್ನೆಯನ್ನು 1909 ರಲ್ಲಿ ಎಡ್ಮಂಡ್ ಲ್ಯಾಂಡೌ ಜನಪ್ರಿಯಗೊಳಿಸಿದರು. ಇದು ಮೂಲತಃ "ಆರ್ಡರ್ ಆಫ್" ("ಆರ್ಡ್‌ನಂಗ್") ಅನ್ನು ಬಿಂಬಿಸುತ್ತದೆ. ಮತ್ತು ಆದ್ದರಿಂದ ಲ್ಯಾಟಿನ್ ಅಕ್ಷರವಾಗಿದೆ. ಇದನ್ನು 1976 ರಲ್ಲಿ ಡೊನಾಲ್ಡ್ ಕ್ನೂತ್ ಅವರು ಸ್ಪಷ್ಟವಾಗಿ ಅಧ್ಯಯಿಸಿದರು ಒಂದು ದೊಡ್ಡಕ್ಷರ Ο (ಓಮಿಕ್ರಾನ್), ಬಹುಶಃ ಒಮೆಗಾ ಚಿಹ್ನೆಯ ವ್ಯಾಖ್ಯಾನವನ್ನು ಉಲ್ಲೇಖಿಸುತ್ತದೆ. ಬ್ಯಾಚ್‌ಮನ್ ಅಥವಾ ಲ್ಯಾಂಡೌ ಇದನ್ನು "ಓಮಿಕ್ರಾನ್" ಎಂದು ಕರೆಯುವುದಿಲ್ಲ, ಮತ್ತು "ಓಮಿಕ್ರಾನ್" ಪದವು ಕ್ನೂತ್ ಅವರ ಸಂಶೋಧನಾ ಪತ್ರಿಕೆಯ ಶೀರ್ಷಿಕೆಯಲ್ಲಿ ಒಮ್ಮೆ ಮಾತ್ರ ಕಾಣಿಸಿಕೊಳ್ಳುತ್ತದೆ.
ಕರ್ನಾಟಕ ನಂದಿನಿ
ಪತ್ರಿಕೆ ನಂಜನಗೂಡಿನಿಂದ ಪ್ರಕಟವಾಗುತ್ತಿದ್ದರೂ ಮುದ್ರಣವಾಗುತ್ತಿದ್ದುದು ಧಾರವಾಡದ ಕೃಷ್ಣ ಮುದ್ರಣಾಲಯದಲ್ಲಿ. ಈ ಮುದ್ರಣಾಲಯದೊಂದಿಗೆ ಲೋಕಮಾನ್ಯ ತಿಲಕರ ಸಂಬಂಧವಿದ್ದುದರಿಂದ ಪತ್ರಿಕೆಯ ಮುದ್ರಣಕ್ಕೆ ಸರ್ಕಾರ ಪ್ರತಿಬಂಧಕ ಹೇರಬಯಸಿದಾಗ, ತಮ್ಮ ಪತ್ರಿಕೆಯಲ್ಲಿ ರಾಜಕೀಯ ವಿಚಾರಗಳನ್ನು ಪ್ರಕಟಿಸುವುದಿಲ್ಲವೆಂದು ಬರೆದುಕೊಟ್ಟು ಪ್ರಕಟಣೆಗೆ ಅನುಮತಿ ಪಡೆಯಬೇಕಾಯಿತು. ಮೊದಲ ಪುಟ ಕವನದಿಂದ ಪ್ರಾರಂಭವಾಗುತ್ತಿತ್ತು. ಸಾಮಾನ್ಯವಾಗಿ ಇದು ದೇವತಾ ಪ್ರಾರ್ಥನೆಯಾಗಿರುತ್ತಿತ್ತು. ಶ್ರೀಪಾದರೇಣು ಅವರ ಕವಿತೆಗಳೇ ಹೆಚ್ಚು. ಮೊದಲ ಪುಟದ ಪಕ್ಕದಲ್ಲಿ ರನ್ನಗನ್ನಡಿಯಲ್ಲಿ ಪರಿಚಯ ಮಾಡಿಸುತ್ತಿದ್ದ ಪ್ರಸಿದ್ಧ ವ್ಯಕ್ತಿಗಳ ಚಿತ್ರ ಪ್ರಕಟಿಸುತ್ತಿದ್ದರು. ಮುಖಪುಟದಲ್ಲಿ ‘ವಂದೇ ತ್ವಾ ಭೂದೇವಿ ಆರ್ಯ ಮಾತರಂ’ ಎಂಬ ವಾಕ್ಯವಿರುತ್ತಿತ್ತು. ಕ್ರೌನ್ ಅಷ್ಟಪತ್ರದ 52 ಪುಟಗಳಿಂದ ಕೂಡಿದ್ದ ಪತ್ರಿಕೆಯ ಬಿಡಿ ಪ್ರತಿಯ ಬೆಲೆ 2ಳಿ ಆಣೆ: ವಾರ್ಷಿಕ ಚಂದಾ 1ಳಿ ರೂ ಅಂಚೆ ವೆಚ್ಚ ಸೇರಿ.
ಒಮಿಕ್ರಾನ್
ಗ್ರೀಕ್ ಅಂಕಿಗಳು
ಗ್ರೀಕ್ ಭಾಷೆಯಲ್ಲಿ ಸಂಖ್ಯೆಗಳನ್ನು ಬರೆಯಲು ಹಲವಾರು ವ್ಯವಸ್ಥೆಗಳಿದ್ದವು. ಪ್ರಾಚೀನ ಗ್ರೀಕ್ ನ ಕೊನೆಯ ಭಾಗದಲ್ಲಿ 70 ರ ಮೌಲ್ಯವನ್ನು ಪ್ರತಿನಿಧಿಸಲು ಓಮಿಕ್ರಾನ್ (ದೊಡ್ಡಕ್ಷರ ಮತ್ತು ಸಣ್ಣಕ್ಷರ) ಅನ್ನು ಅತ್ಯಂತ ಸಾಮಾನ್ಯ ರೂಪದಲ್ಲಿ ಬಳಸಲಾಯಿತು.
ಹೆಚ್ಚು ಸಾಮಾನ್ಯವಾಗಿ, ಓಮಿಕ್ರಾನ್ ಅಕ್ಷರವನ್ನು ಯಾವುದೇ ಗ್ರೀಕ್-ವರ್ಣಮಾಲೆಯ ಗುರುತುಪಟ್ಟಿಯಲ್ಲಿ ಹದಿನೈದನೆಯ ಅನುಕ್ರಮಣಿಕೆ ಸ್ಥಾನವನ್ನು ಗುರುತಿಸಲು ಬಳಸಲಾಗುತ್ತದೆ. ಆದ್ದರಿಂದ, ಉದಾಹರಣೆಗೆ, ಯೂಕ್ಲಿಡ್‌ನ <i id="mwRA">ಎಲಿಮೆಂಟ್ಸ್‌ನಲ್ಲಿ</i>, ಜ್ಯಾಮಿತೀಯ ರೇಖಾಚಿತ್ರದಲ್ಲಿನ ವಿವಿಧ ಬಿಂದುಗಳನ್ನು ಅಕ್ಷರಗಳಿಂದ ಗುರುತಿಸಿದಾಗ, ಅವುಗಳನ್ನು ಸಂಖ್ಯೆಗಳೊಂದಿಗೆ ಗುರುತಿಸುವಂತೆಯೇ ಪರಿಣಾಮಕಾರಿಯಾಗಿರುತ್ತದೆ. ಪ್ರತಿ ಅಕ್ಷರವು ಪ್ರಮಾಣಿತ ವರ್ಣಮಾಲೆಯಲ್ಲಿ ಅದರ ಸ್ಥಾನದ ಸಂಖ್ಯೆಯನ್ನು ಪ್ರತಿನಿಧಿಸುತ್ತದೆ.
ಕರ್ನಾಟಕ ನಂದಿನಿ
ಸ್ತ್ರೀ ಶಿಕ್ಷಣ, ಸ್ತ್ರೀ ಸುಧಾರಣೆ, ಸ್ತ್ರೀ ನೀತಿ, ಭಕ್ತಿ ಮುಂತಾದ, ಸ್ತ್ರೀಯರಿಗೆ ಸಂಬಂಧಿಸಿದ, ಅನೇಕ ಲೇಖನಗಳೂ ಧಾರಾವಾಹಿಯಾಗಿ ಐತಿಹಾಸಿಕ ಕಾದಂಬರಿಗಳೂ ಪ್ರಬಂಧಗಳೂ ಆಧ್ಯಾತ್ಮಿಕ ಲೇಖನಗಳೂ ಪ್ರಕಟವಾಗುತ್ತಿದ್ದುವು. ವಿವಾಹ ವಯಸ್ಸನ್ನು ಏರಿಸುವುದರ ಆವಶ್ಯಕತೆಯನ್ನು ಕುರಿತು ಪ್ರಕಟವಾದ ಒಂದು ಲೇಖನ ಉತ್ತಮವಾದದ್ದು. ಪ್ರಬಂಧ ಸ್ಪರ್ಧೆಯನ್ನೂ ಏರ್ಪಡಿಸಲಾಗುತ್ತಿತ್ತು. ಮಹಿಳೆಯರು ಪತ್ರಿಕೆ ಹೊರಡಿಸಬಾರದು ಎಂದು ಹೇಳಿ ಹಲವರು ಈ ಪತ್ರಿಕೆಯನ್ನು ನಿಲ್ಲಿಸಲು ಯತ್ನಿಸಿದಾಗ ಶುಭೋದಯದಲ್ಲಿ ಇವರ ಪರವಾಗಿ ಶ್ರೀ ಶೇಷ ಪಾರಿಶ್ವಾಡರು ಲೇಖನ ಬರೆದು ಬೆಂಬಲ ನೀಡಿದರು. ಈ ಪತ್ರಿಕೆಯ ಲೇಖಕರಿಗೆ ಅಲ್ಪಸ್ವಲ್ಪವಾದರೂ ಗೌರವಧನ ನೀಡಲಾಗುತಿತ್ತು.
ಕರ್ನಾಟಕ ನಂದಿನಿಯಲ್ಲಿ ತಿರುಮಲಾಂಬ ಅವರು ಪ್ರಕಟಿಸಿದ ಲೇಖನಗಳು ಇಂದಿಗೂ ಪ್ರಸ್ತುತ. ಇಂದಿನ ಮಹಿಳಾ ಪತ್ರಿಕೆಗಳನ್ನು ನೋಡಿದಾಗ ಅಲ್ಲಿ ಆಭರಣಗಳು, ಉಡುಗೆ ತೊಡುಗೆ, ಅಲಂಕರಣ ಸಾಮಗ್ರಿಗಳಿಗೆ ನೀಡುವ ಪ್ರಾಧಾನ್ಯತೆ ನೋಡಿದಾಗ, ಕರ್ನಾಟಕ ನಂದಿನಿಯಲ್ಲಿ ಬರೆದ ‘ಒಡವೆಗಳಿಗಾಗಿ ನೀವು ಹಣವನ್ನು ವೆಚ್ಚ ಮಾಡ ಬೇಕೆ?’ ಎಂಬ ಲೇಖನ ಗಮನಾರ್ಹ. ಬಂಗಾರದ ಬೆಲೆ ಇಳಿದ ಸಮಯದಲ್ಲಿ ಚಿನ್ನ ಕೊಳ್ಳುವ ಸಂಭ್ರಮದಲ್ಲಿದ್ದ ಮಹಿಳೆಯರು, ಪುರಷರಿಗೆ ಮಾರ್ಗದರ್ಶನ ನೀಡುವ ಲೇಖನ; “ನೀವು ನಿಮ್ಮ ಹೆಣ್ಣು ಮಕ್ಕಳಿಗೆ ಒಳ್ಳೆಯ ಒಡವೆ ಮಾಡಿಸುವುದಕ್ಕೆ ಕೆಲವು ಕಾಸುಗಳನ್ನು, ಕೆಲವು ರೂಪಾಯಿಗಳನ್ನು ತೆಗೆದಿಟ್ಟಿರಬಹುದಲ್ಲವೆ? ಈ ಹಣವನ್ನು ವೆಚ್ಚ ಮಾಡಿ ನಿಮ್ಮ ಮಗಳಿಗೆ ಚೆನ್ನಾಗಿ ವಿದ್ಯೆ ಕಲಿಸಿದ್ದರೆ, ಮುಂದೆ ಅದರಿಂದ ಎಷ್ಟು ಲಾಭವುಂಟೆಂಬುದನ್ನು ಯೋಚಿಸಿ ನೋಡಿರಿ. ಒಂದು ವೇಳೆ ನೀವು ನಿಮ್ಮ ಮಗಳಿಗೆ ಆಭರಣಗಳ ರೂಪವಾಗಿ ಸ್ವಲ್ಪ ಆಸ್ತಿ ಮಾಡಿಟ್ಟರೆ ಅವಳ ಗಂಡನು ತನ್ನ ಆಸ್ತಿಯನ್ನು ಹಾಳು ಮಾಡಿಕೊಂಡರೂ ಅವಳ ಕುಟುಂಬದ ಜೀವನಕ್ಕೆ ಅನುಕೂಲವಾಗಬಹುದೆಂದು ಯೋಚಿಸಬಹುದು. ಆದರೆ ಒಡವೆಗಳ ರೂಪವಾಗಿ ನೀವು ಆಸ್ತಿ ಮಾಡಿ ಕೊಡುವುದರಿಂದ ಮತ್ತಷ್ಟು ಅಪಾಯವೇ ಹೊರತು ಪ್ರಯೋಜನವಿಲ್ಲ. ಏಕೆಂದರೆ ತನ್ನ ಆಸ್ತಿಯನ್ನೆಲ್ಲಾ ಹಾಳು ಮಾಡಿಕೊಳ್ಳುವಷ್ಟು ಅವಿವೇಕಿಯಾದ ಗಂಡ, ಹೆಂಡತಿಯ ಒಡವೆಗಳನ್ನು ಹಾಳು ಮಾಡದೆ ಬಿಡುವನೆ?’ ಆದುದರಿಂದ ನೀವು ನಿಮ್ಮ ಮಕ್ಕಳಿಗೆ ಒಡವೆಗಳನ್ನು ಮಾಡುವುದರ ಬದಲು ಷೇರುಗಳನ್ನು, ಕ್ಯಾಷ್ಸರ್ಟಿಫಿಕೇಟ್ಗಳನ್ನು ಅವರ ಹೆಸರಿನಲ್ಲಿ ತೆಗೆದು ಅವರಿಗೆ ಆಸ್ತಿಮಾಡಿಕೊಡಿ” ಎಂದು ಸಲಹೆ ಮಾಡಿದ್ದಾರೆ (ಕರ್ನಾಟಕ ನಂದಿನಿ 1920 ಮಾರ್ಚ್ ಸಂಚಿಕೆ).
ಒಮಿಕ್ರಾನ್
ಖಗೋಳಶಾಸ್ತ್ರ
ಕ್ಲಾಡಿಯಸ್ ಟಾಲೆಮಿಯ (c. 100–170 ) ಆಕಾಶಕಾಯಗಳ ಚಲನೆಗಳನ್ನು ಅಭ್ಯಾಸ ಮಾಡುವ (ಅಲ್ಮಾಜೆಸ್ಟ್ ) ೧ ರಿಂದ ೫೯ ರವರೆಗಿನ (ಅಂದರೆ ೬೦ ಅಧಾರ್ ಸಂಖ್ಯೆ) ಸಂಖ್ಯೆಗಳ ಕೋಷ್ಟಕಗಳನ್ನು ಸಾಂಪ್ರದಾಯಿಕ ರೀತಿಯಲ್ಲಿ ಗ್ರೀಕ್ ಸಂಖ್ಯೆಗಳಿಗೆ ಪ್ರತಿನಿಧಿಸಲಾಗುತ್ತದೆ: ′ α. . . ′ νθ. ಓಮಿಕ್ರಾನ್ ಅಕ್ಷರವು [ಪ್ರಮಾಣಿತ ಪದ್ದತಿಯಲ್ಲಿ 70 ( ′ ο) ಪ್ರತಿನಿಧಿಸುತ್ತದೆ] ೬೦ ಅಧಾರ್ ಸಂಖ್ಯೆಗಳ ಪದ್ದತಿಯಲ್ಲಿ ( ಸೆಕ್ಸಜೆಸಿಮಲ್‌ನಲ್ಲಿ)ಬಳಸದ ಕಾರಣ, ಖಾಲಿ ಸಂಖ್ಯೆಯ ಕೋಶವನ್ನು ಪ್ರತಿನಿಧಿಸಲು ಇದನ್ನು ಮರು ಬಳಸಲಾಗಿದೆ. ಕೆಲವು ನಿರೂಪಣೆಗಳಲ್ಲಿ ಕೋಶವನ್ನು ಖಾಲಿ ಬಿಡಲಾಗಿದೆ (ಏನೂ ಇಲ್ಲ = ಮೌಲ್ಯ ಶೂನ್ಯ), ಆದರೆ ನಕಲು ಮಾಡುವ ದೋಷಗಳನ್ನು ತಪ್ಪಿಸಲು, ಓಮಿಕ್ರಾನ್‌ನೊಂದಿಗೆ ಶೂನ್ಯ ಕೋಶವನ್ನು ಧನಾತ್ಮಕವಾಗಿ ಗುರುತಿಸಲು ಆದ್ಯತೆ ನೀಡಲಾಯಿತು, ಅದೇ ರೀತಿಯಲ್ಲಿ ಆಧುನಿಕ ಕೋಷ್ಟಕಗಳಲ್ಲಿ ಖಾಲಿ ಕೋಶಗಳನ್ನು ಅಡ್ಡಗೆರೆಗಳಿಂದ ತುಂಬಿಸಲಾಗುತ್ತದೆ ( —). ಓಮಿಕ್ರಾನ್ ಮತ್ತು ಡ್ಯಾಶ್ ಎರಡನ್ನೂ ಬಳಸುವುದು ತಪ್ಪಲ್ಲ, ಯಾಕೆಂದರೆ, ಕೋಶವು ನಿಜವಾಗಿ ಖಾಲಿಯಾಗಿರಬೇಕು ಎಂದು ಸೂಚಿಸುತ್ತದೆ. ಕಾಕತಾಳೀಯವಾಗಿ, ಪ್ರಾಚೀನ ಶೂನ್ಯ-ಮೌಲ್ಯದ ಓಮಿಕ್ರಾನ್ ( ο ) ಆಧುನಿಕ ಹಿಂದೂ-ಅರೇಬಿಕ್ ಸೊನ್ನೆ (೦) ಅನ್ನು ಹೋಲುತ್ತದೆ.
ಔಷಧಿ
ವಿಶ್ವ ಆರೋಗ್ಯ ಸಂಸ್ಥೆ (WHO) COVID-19 ಗೆ ಕಾರಣವಾಗುವ ವೈರಸ್ SARS-CoV‑2 ನ ಬದಲಾದ ರೂಪಾಂತರಗಳನ್ನು ವಿವರಿಸಲು ಗ್ರೀಕ್ ವರ್ಣಮಾಲೆಯನ್ನು ಬಳಸುತ್ತದೆ. ನವೆಂಬರ್ 26, 2021 ರಂದು, Omicron ಅನ್ನು B.1.1.529 ಬದಲಾದ ರೂಪಾಂತರಕ್ಕೆ ನಿಯೋಜಿಸಿ ಹೆಸರಿಸಲಾಗಿದೆ.
ಅಕ್ಷರ ಸಂಕೇತೀಕರಣ
ಈ ಅಕ್ಷರಗಳನ್ನು ಗಣಿತದ ಸಂಕೇತಗಳಾಗಿ ಮಾತ್ರ ಬಳಸಲಾಗುತ್ತದೆ. ಪಠ್ಯ ಶೈಲಿಯನ್ನು ಸೂಚಿಸಲು ಬದಲಾವಣೆಗಳೊಂದಿಗೆ ಸಾಮಾನ್ಯ ಗ್ರೀಕ್ ಅಕ್ಷರಗಳನ್ನು ಬಳಸಿಕೊಂಡು ಸೊಗಸಾದ ಗ್ರೀಕ್ ಪಠ್ಯವನ್ನು ರೂಪಾಂತರಿಸಿ ಮರೆಮಾಚಬೇಕು.
ಬಳ್ಳಾರಿ ವಿಮಾನ ನಿಲ್ದಾಣ
ಬಳ್ಳಾರಿ ವಿಮಾನ ನಿಲ್ದಾಣ (IATA: BEP, ICAO: VOBI) ಭಾರತದ ರಾಜ್ಯ ಕರ್ನಾಟಕದ ಒಂದು ನಗರವಾದ ಬಳ್ಳಾರಿಯಲ್ಲಿ ಸೇವೆ ಸಲ್ಲಿಸುತ್ತಿರುವ ವಿಮಾನ ನಿಲ್ದಾಣವಾಗಿದೆ. ಇಲ್ಲಿ ಒಮ್ಮೆ ಟಾಟಾ ಏರ್ಲೈನ್ಸ್ ಮತ್ತು ವಾಯುದೂತ್ ಸೇವೆ ಮಾಡಿದ್ದವು. ಆದಾಗ್ಯೂ, ಡಿಸೆಂಬರ್ ೨೦೧೭ ರ ಹೊತ್ತಿಗೆ, ವಿಮಾನನಿಲ್ದಾಣವು ವಾಣಿಜ್ಯ ವಿಮಾನ ಸೇವೆಯಿರುವುದಿಲ್ಲ. ಓಡುದಾರಿಯನ್ನು ವಿಸ್ತರಿಸುವಲ್ಲಿ ತೊಂದರೆಗಳಿದ್ದ ಕಾರಣ, ಟೊರನಾಗಲ್ಲುದಲ್ಲಿರುವ ಜಿಂದಾಲ್ ವಿಜಯನಗರ ವಿಮಾನ ನಿಲ್ದಾಣವನ್ನುವನ್ನು ೨೦೦೬ ಮತ್ತು ೨೦೦೯ ರ ನಡುವೆ ಬಳಸಲಾಗುತ್ತಿತ್ತು. ಈಗಬಳ್ಳಾರಿಗೆ ಹೊಸ ವಿಮಾನ ನಿಲ್ದಾಣವನ್ನು ಯೋಜಿಸಲಾಗಿದೆ.
ಏರ್ಫೀಲ್ಡ್
ಬಳ್ಳಾರಿ ವಿಮಾನ ನಿಲ್ದಾಣವು ಒಂದು ಓಡುದಾರಿಯನ್ನು ಹೊಂದಿದೆ, ೧೨/೩೦, ಇದು ೧,೧೦೬ ರಷ್ಟು ೧೫ ಮೀಟರ್ (೩,೬೨೯ ಅಡಿ × ೪೯ ಅಡಿ) ಅಳತೆ ಮಾಡುತ್ತದೆ ಮತ್ತು ಅದರ ದಕ್ಷಿಣ ತುದಿಯಲ್ಲಿ ಒಂದೇ ಟ್ಯಾಕ್ಸಿವೇಗೆ ಸಂಪರ್ಕ ಹೊಂದಿದೆ.
References
ವರ್ಗ:ಕರ್ನಾಟಕದ ವಿಮಾನನಿಲ್ದಾಣಗಳು
ಕಲ್ಯಾಣ್
ಕಲ್ಯಾಣ್ : ಮಹಾರಾಷ್ಟ್ರದ ಠಾಣ ಜಿಲ್ಲೆಯ ಒಂದು ಪಟ್ಟಣ. ಮುಂಬಯಿಯ ಈಶಾನ್ಯಕ್ಕೆ ೫೨ ಕಿಮೀಗಳ ದೂರದಲ್ಲಿ ಉಲ್ಹಾಸ್ ನದಿಯ ದಡದಲ್ಲಿದೆ. ಮಧ್ಯ ರೈಲ್ವೆಯ ಪ್ರಮುಖ ಕೂಡುನಿಲ್ದಾಣ.
ಇಲ್ಲಿಂದ ಈಶಾನ್ಯಕ್ಕೊಂದು, ಆಗ್ನೇಯಕ್ಕೊಂದು ಮುಖ್ಯ ರೈಲುಮಾರ್ಗಗಳಿವೆ. ಮುಂಬಯಿಗೆ ಸಮೀಪದಲ್ಲಿರುವುದರಿಂದ ಇಲ್ಲೂ ಕೈಗಾರಿಕೆ ಬಹುಬೇಗ ಹಬ್ಬಿತು. ತತ್ಪರಿಣಾಮವಾಗಿ ಜನಸಂಖ್ಯೆ ತ್ರೀವ್ರಗತಿಯಿಂದ ಹೆಚ್ಚಿತು; ರೇಷ್ಮೆ ನೈಲಾನುಗಳ ನೆಯ್ಗೆಗೆ ಈ ಪಟ್ಟಣ ಬಲು ಪ್ರಸಿದ್ಧ. ಬತ್ತದಿಂದ ಅಕ್ಕಿ ತಯಾರಿಕೆ, ಇಟ್ಟಿಗೆ ಮತ್ತು ಹೆಂಚುಗಳ ಕೈಗಾರಿಕೆ ಮುಖ್ಯವಾದವು. ಸುತ್ತಣ ಪ್ರದೇಶದ ಗಣಿಗಳಲ್ಲಿ ಒಳ್ಳೆಯ ಕಲ್ಲು ದೊರಕುತ್ತದೆ. ಕಲ್ಯಾಣದಿಂದ ಸುಮಾರು ೨ ಕಿಮೀ ದೂರದಲ್ಲಿ ನಿರಾಶ್ರಿತರಿಗಾಗಿ ಉಲ್ಹಾಸ್ ನಗರವನ್ನು ಸ್ಥಾಪಿಸಲಾಗಿದೆ.
ಇತಿಹಾಸ
ಪ್ರಸಕ್ತಶಕದ ಆರಂಭಕಾಲದಲ್ಲಿ ಕಲ್ಯಾಣ್ ಒಂದು ರಾಜ್ಯದ ರಾಜಧಾನಿಯಾಗಿದ್ದು ಸಮುದ್ರವ್ಯಾಪಾರಕೇಂದ್ರವಾಗಿತ್ತು. ಇಲ್ಲಿ ದೊರಕಿದ ೧-೨ನೆಯ ಶತಮಾನಕ್ಕೆ ಸೇರಿದ ಶಾಸನಗಳಿಂದ ಈ ಅಂಶ ವ್ಯಕ್ತವಾಗುತ್ತದೆ. ೧೪ನೆಯ ಶತಮಾನದಲ್ಲಿ ಈ ಪಟ್ಟಣ ಮುಸಲ್ಮಾನರ ಕೈಗೆ ಸೇರಿತ್ತು. ೧೫೩೬ರಲ್ಲಿ ಇದನ್ನು ಫ್ರೆಂಚರು ವಶಪಡಿಸಿಕೊಂಡರು. ಮುಂದೆ ಇದು ೧೬೬೨ರಲ್ಲಿ ಮರಾಠರಿಗೂ ೧೭೮೦ರಲ್ಲಿ ಇಂಗ್ಲಿಷರಿಗೂ ಸೇರಿತ್ತು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಮಹಾರಾಷ್ಟ್ರದ ಪಟ್ಟಣಗಳು
ರೋಡ್ಸ್ ಹುಲ್ಲು
ರೋಡ್ಸ್ ಹುಲ್ಲು ಪೋಯೇಸೀ ಕುಟುಂಬಕ್ಕೆ ಸೇರಿದ ಉಪಯುಕ್ತ ಹುಲ್ಲು. ಕ್ಲೋರಿಸ್ ಗಯಾನ ಇದರ ವೈಜ್ಞಾನಿಕ ಹೆಸರು. ದಕ್ಷಿಣ ಆಫ್ರಿಕ ಇದರ ತವರು. ಭಾರತದಲ್ಲಿ ಇದನ್ನು ವ್ಯಾಪಕವಾಗಿ ಬೆಳೆಸಲಾಗುತ್ತಿದ್ದು ದನಗಳಿಗೆ ಒಳ್ಳೆಯ ಮೇವಾಗಿ ಪ್ರಸಿದ್ಧವಾಗಿದೆ.
ಸಸ್ಯವರ್ಣನೆ
ಇದು 1-1.5 ಮೀ. ಎತ್ತರಕ್ಕೆ ಬೆಳೆಯುವ ಏಕವಾರ್ಷಿಕ ಇಲ್ಲವೆ ಬಹುವಾರ್ಷಿಕ ಸಸ್ಯ. ಉಷ್ಣತೆ ಮತ್ತು ಆರ್ದ್ರತೆ ಹೆಚ್ಚಾಗಿರುವ ಪ್ರದೇಶಗಳಲ್ಲಿ ಹುಲುಸಾಗಿ ಬೆಳೆಯುತ್ತದೆ.
ಕೃಷಿ
ಇದನ್ನು ಬೇರು ತುಂಡುಗಳಿಂದ ವೃದ್ಧಿಸಲಾಗುತ್ತದೆ. ಇದನ್ನು ವರ್ಷದ ಯಾವ ಕಾಲದಲ್ಲಾದರೂ ಬೆಳೆಸಬಹುದಾದರೂ ಚಳಿಗಾಲ ಇದರ ಬೆಳೆವಣಿಗೆಗೆ ಹೆಚ್ಚು ಅನುಕೂಲ. ಮಳೆಗಾಲದಲ್ಲಿ ಸಮೃದ್ಧವಾಗಿ ಬೆಳೆಯುತ್ತದೆ. ವರ್ಷಕ್ಕೆ 7-8 ಬಾರಿ ಇದನ್ನು ಕಟಾಯಿಸಬಹುದು.
ಹೊರಗಿನ ಕೊಂಡಿಗಳು
ವರ್ಗ:ಹುಲ್ಲು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿಶ್ವ ಅತ್ಲೆಟಿಕ್ ಚಾಂಪಿಯನ್‌ಶಿಪ್ಸ್
ವಿಶ್ವ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್ಸ್ ಕೂಟಗಳು
ಅಥ್ಲೆಟಿಕ್ಸ್ನಲ್ಲಿ ವಿಶ್ವ ಚಾಂಪಿಯನ್ಷಿಪ್ಸ್ ಎಂದು ಸಾಮಾನ್ಯವಾಗಿ ಉಲ್ಲೇಖಿಸಲ್ಪಡುವ IAAF ವಿಶ್ವ ಚಾಂಪಿಯನ್ಶಿಪ್, ಇದು ಇಂಟರ್ನ್ಯಾಷನಲ್ ಅಸೋಸಿಯೇಷನ್ ಆಫ್ ಅಥ್ಲೆಟಿಕ್ಸ್ ಫೆಡರೇಶನ್ಸ್ (IAAF) ಆಯೋಜಿಸಿದ ದ್ವೈವಾರ್ಷಿಕ ಅಥ್ಲೆಟಿಕ್ಸ್ ಸ್ಪರ್ಧೆಯಾಗಿದೆ. ಮೂಲತಃ ಪ್ರತಿ ನಾಲ್ಕು ವರ್ಷಗಳಿಗೊಮ್ಮೆ, ಮೊದಲನೆಯದು 1983 ರಲ್ಲಿ, ಪ್ರಸ್ತುತ ಎರಡು ವರ್ಷಗಳ ಚಕ್ರವು ಆಥವಾ ಎರಡು ವರ್ಷಗಳಿಗೊಮ್ಮೆ ವಿಶ್ವ ಕೂಟ ನೆಡೆಸುವ ವ್ಯವಸ್ಥೆ 1991 ರಲ್ಲಿ ಪ್ರಾರಂಭವಾಯಿತು.
ಭಾಗವಹಿಸಿದ ಭಾರತದ ಕ್ರೀಡಾಪಟುಗಳ ಪಟ್ಟಿ
ಪುರುಷರು:
ಕೂಟಕ್ಕೆ ನೋವಿನ ವಿದಾಯ
ಒಲಿಂಪಿಕ್ಸ್‌ನಲ್ಲಿ ಎಂಟು ಚಿನ್ನ, ವಿಶ್ವದಾಖಲೆಗಳನ್ನು ಬರೆದಿರುವ 30 ವರ್ಷದ ಉಸೇನ್ ಬೋಲ್ಟ್‌, ಆಗಸ್ಟ್ 20 ಭಾನುವಾರ ಬೆಳಗಿನ ಜಾವ ನಡೆದ ಪುರುಷರ 4X100 ಮೀಟರ್ಸ್‌ ಸ್ಪರ್ಧೆಯ ಕೊನೆಯ ಲ್ಯಾಪ್‌ನಲ್ಲಿ ಓಡುವಾಗ ಸ್ನಾಯುಸೆಳೆತದಿಂದಾಗಿ ಬೋಲ್ಟ್‌ ಕುಸಿದು ಬಿದ್ದರು. ಗಾಯದ ನೋವಿನ ಜೊತೆಗೆ ಅಂತಿಮ ಓಟದಲ್ಲಿ ಗುರಿ ಮುಟ್ಟಲಿಲ್ಲವಲ್ಲವೆಂಬ ಯಾತನೆ ಅವರ ಮುಖದಲ್ಲಿ ಮನೆಮಾಡಿತ್ತು. ಅದೇ ಕ್ರೀಡಾಂಗಣದಲ್ಲಿ ನಡೆದಿದ್ದ 2012ರ ಒಲಿಂಪಿಕ್ಸ್‌ನಲ್ಲಿ ಬೋಲ್ಟ್‌ ಮೂರು ಚಿನ್ನದ ಪದಕಗಳನ್ನು ಗೆದ್ದಿದ್ದರು. ಅದೇ ಅಂಗಳದಲ್ಲಿ ಅವರು ನೆಲಕಚ್ಚಿ ಹತಾಶರಾದಾಗ ಅಭಿಮಾನಿಗಳ ಕಣ್ಣುಗಳೂ ತೇವಗೊಂಡವು. ತಂಡ ವಿಭಾಗದಲ್ಲಿ ಇದು ಅವರ ಕೊನೆಯ ರಿಲೆ ಓಟವಾಗಿತ್ತು. ಆ ಸ್ಪರ್ಧೆಯ ಮೊದಲೆರಡು ಲ್ಯಾಪ್‌ಗಳಲ್ಲಿ ಜೂಲಿಯನ್ ಫೋರ್ಟ್ ಮತ್ತು ಒಮರ್ ಮೆಕ್ಲಾಯ್ಡ್‌ ಓಡಿದ್ದರು. ಮೂರನೇ ಲ್ಯಾಪ್‌ನಲ್ಲಿ ಓಡಿದ ಜಮೈಕಾದ ಯೋಹಾನ್ ಬ್ಲೇಕ್ ಅವರು ಯಶಸ್ವಿಯಾಗಿ ಗುರಿ ಮುಟ್ಟಿದರು. ಅವರಿಂದ ಬೇಟನ್ ಪಡೆದ ಬೋಲ್ಟ್‌ ದೊಡ್ಡ ಸ್ಟ್ರೈಡ್‌ಗಳೊಂದಿಗೆ ಓಟ ಆರಂಭಿಸಿದರು. ಈ ಹಂತದಲ್ಲಿ ಬ್ರಿಟನ್‌ನ ಮೈಕೆಲ್ ಬ್ಲೇಕ್ ಎಲ್ಲರಿಗಿಂತ ಮುಂದಿದ್ದರು. ಬೋಲ್ಟ್ ಬ್ರಿಟನ್‌ ಓಟಗಾರನಿಂದ ಕೇವಲ ಮೂರು ಮೀಟರಿನಷ್ಟು ಹಿಂದಿದ್ದರು. ಪ್ರೇಕ್ಷಕರ ಗ್ಯಾಲರಿಯಲ್ಲಿ ಚಪ್ಪಾಳೆ, ಕೇಕೆ, ವಿಜಯಘೋಷಗಳು ಮೊಳಗಿದವು. ಆದರೆ ಕೆಲವೇ ಕ್ಷಣಗಳಲ್ಲಿ ಎಡತೊಡೆಯ ಸ್ನಾಯುವಿನಲ್ಲಿ ನೋವು ಅನುಭವಿಸಿದ ಬೋಲ್ಟ್‌ ವೇಗ ಕುಂಠಿತವಾಯಿತು, ಓಡುವ ಪ್ರಯತ್ನ ಮಾಡಿದರೂ, ಆಗದೆ ಒಂದೆರಡು ಹೆಜ್ಜೆ ಓಡಿದ ಅವರು ಕುಸಿದರು. ಜಮೈಕಾ ತಂಡದ ಸಹ ಓಟಗಾರರು ಟ್ರ್ಯಾಕ್‌ಗೆ ಧಾವಿಸಿ ಬೋಲ್ಟ್ ಅವರಿಗೆ ಆಸರೆ ನೀಡಿ ಎತ್ತಿನಿಲ್ಲಿಸಿದರು. ತಮ್ಮ ಸ್ಫೂರ್ತಿಯ ತಾರೆಯನ್ನು ತಬ್ಬಿಕೊಂಡು ಸಂತೈಸಿದರು.
ಉಲ್ಲೇಖ
ವರ್ಗ: ಕ್ರೀಡೆ
ಕಲ್ಯಾಣ(ಪತ್ರಿಕೆ)
ಕಲ್ಯಾಣ- ಬಿಜಾಪುರದಿಂದ ಪ್ರಕಟವಾಗುತ್ತಿದ್ದ ಕನ್ನಡ ಮಾಸಿಕೆ, ಸಾರ ಸಂಗ್ರಹ (ಡೈಜೆಸ್ಟ್). ಆರ್. ಬಿ. ಕುಲಕರ್ಣಿ ವ್ಯವಸ್ಥಾಪಕ ಸಂಪಾದಕ; ಸತ್ಯಕಾಮ ಮತ್ತು ಗುರುರಾಜ ಸಂಪಾದಕರು. ೧೯೬೦ರ ಅಕ್ಟೋಬರಿನಲ್ಲಿ ಪ್ರಾರಂಭವಾಗಿ ಎರಡು ವರ್ಷ ನಡೆದು ನಿಂತಿತು. ಬಿಡಿ ಸಂಚಿಕೆಯ ಬೆಲೆ ೪೦ ಪೈ. ವಾರ್ಷಿಕ ಚಂದಾ ರೂ ೪-೫೦. ಎರಡು ವರ್ಷಗಳ ಅವಧಿಯಲ್ಲಿ ಇದರ ಪ್ರಸಾರ ಸುಮಾರು ೬,೦೦೦ವನ್ನು ಮುಟ್ಟಿತ್ತು.
ಕಥೆ, ಪ್ರಬಂಧ, ರಾವಬಹಾದ್ದೂರರ (ಆರ್.ಬಿ.ಕುಲಕರ್ಣಿ) ಗುರುಪಾದಪ್ಪನ ಹರಟೆ ಇವುಗಳೊಂದಿಗೆ ವಿಜ್ಞಾನ, ಆರೋಗ್ಯ, ಅಧ್ಯಾತ್ಮ, ಕ್ರೀಡಾರಂಗ, ಚಿತ್ರವಿಚಿತ್ರ ಘಟನೆಗಳು, ಐತಿಹಾಸಿಕ ಪ್ರಸಂಗಗಳು, ಸೋಜಿಗಗಳು_ಹೀಗೆ ವಿವಿಧ ವಿಷಯಗಳನ್ನೂ ಕಾಣಬಹುದು. ಕೊನೆಯಲ್ಲಿದ್ದ ಪುಸ್ತಕಸಂಗ್ರಹವಿಭಾಗದಲ್ಲಿ ವಿವಿಧ ಭಾಷೆಗಳ ಉತ್ತಮವಾದ ಮತ್ತು ಜನಪ್ರಿಯ ಗ್ರಂಥಗಳನ್ನು ಸಂಗ್ರಹಿಸಿ ಕೊಡಲಾಗುತ್ತಿತ್ತು. ಕಿರಿದಾದ ಮತ್ತು ರಂಜಕ ಲೇಖನಗಳೇ ಈ ಪತ್ರಿಕೆಯಲ್ಲಿ ಅಧಿಕವಾಗಿದ್ದುವು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ಮಾಸಪತ್ರಿಕೆಗಳು
ಕಿನವುಲ್ಫ್‌
ಕಿನವುಲ್ಫ್ ಎಂಟನೆಯ ಶತಮಾನದ ಕಡೆಯಲ್ಲಿ ಜೀವಿಸಿದ್ದ ಪ್ರಾಚೀನ ಆಂಗ್ಲ ಕವಿಗಳಲ್ಲಿ ಒಬ್ಬ. ನಾರ್ದಂಬ್ರಿಯಕ್ಕೆ ಸೇರಿದವನೆಂದು ಹೇಳಲಾಗಿದೆ.
ಸಾಹಿತ್ಯ ರಚನೆ
ಎಕ್ಸೀಟರ್ ಮತ್ತು ವರ್ಸೆಲಿ ಗ್ರಂಥಗಳಲ್ಲಿರುವ ನಾಲ್ಕು ಪದ್ಯಗಳ ಕರ್ತೃ. ಈತನ ಜೀವಿತದ ಬಗ್ಗೆ ಹೆಚ್ಚು ತಿಳಿದಿಲ್ಲ. ಸಮಕಾಲೀನ ಲ್ಯಾಟಿನ್ ಚರ್ಚುಗಳ ಸಾಹಿತ್ಯದ ಬಗ್ಗೆ ಈತನಿಗೆ ಸಾಕಷ್ಟು ತಿಳಿವಳಿಕೆ ಇದ್ದಂತೆ ತೋರುತ್ತದೆ. ಹಳೆಯ ಇಂಗ್ಲಿಷಿನ ಉಪ ಭಾಷೆಯೊಂದರಲ್ಲಿ ತನ್ನ ಪದ್ಯಗಳನ್ನು ರಚಿಸಿದ್ದಾನೆ. ದಿ ಫೇಟ್ಸ್ ಆಫ್ ಅಪೋಸಲ್ಸ್ ಮತ್ತು ಎಲಿನ್ ಎಂಬ ಪದ್ಯಗಳು ವರ್ಸೆಲಿಯದಲ್ಲಿಯೂ ದಿ ಆಸೆನ್ಷನ್ ಮತ್ತು ಜೂಲಿಯಾನಗಳು ಎಕ್ಸೀಟರ್‍ನಲ್ಲಿಯೂ ಇವೆ. ಇವುಗಳಲ್ಲಿ ಎಲಿನ್ ಶ್ರೇಷ್ಠ ಕೃತಿ ಎನಿಸಿಕೊಂಡಿದೆ. ಇದರಲ್ಲಿ ಕಾನ್‍ಸ್ಟನ್‍ಟೈನ್ ಚಕ್ರವತಿಯ ತಾಯಿಯಾದ ಹೆಲೆನ ಶಿಲುಬೆಯನ್ನು ಕಂಡುಕೊಂಡದ್ದನ್ನು ತಿಳಿಸಲಾಗಿದೆ. ಕೊನೆಯ ಭಾಗ ಕೃತಿಕಾರನ ವ್ಯಕ್ತಿತ್ವ ಜೀವಿತದ ಪ್ರಸಂಗಗಳ ಮೇಲೆ ಬೆಳಕು ಚೆಲ್ಲುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಆಂಗ್ಲ ಭಾಷೆಯ ಲೇಖಕರು ವರ್ಗ:ಕವಿಗಳು
ಅಶೋಕ್ ಎಮ್.ರಾಯಚೂರು
ಅಶೋಕ್ ಎಮ್.ರಾಯಚೂರು (೮ ಏಪ್ರಿಲ್ ೧೯೬೬) ರವರು ಇಂಡಿಯನ್ ಮೆಟೀರಿಯಲ್ಸ್ ವಿಜ್ಞಾನಿ, ನ್ಯಾನೊಟೆಕ್ನಾಲಜಿಸ್ಟ್ ಮತ್ತು ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ನ ಮೆಟೀರಿಯಲ್ಸ್ ಇಂಜಿನಿಯರಿಂಗ್ ವಿಭಾಗದ ಪ್ರಾಧ್ಯಾಪಕರಾಗಿದ್ದಾರೆ. ಬಯೋಮೆಡಿಕಲ್ ಮತ್ತು ಪರಿಸರ ಅನ್ವಯಿಕೆ ಗಳಿಗಾಗಿ ನ್ಯಾನೋತಂತ್ರಜ್ಞಾನದ ಬಳಕೆಗೆ ಸಂಬಂಧಿಸಿದ ಅಧ್ಯಯನಗಳಿಗೆ ಇವರು ಹೆಸರುವಾಸಿಯಾಗಿದ್ದಾರೆ. ರಾಯಚೂರು ರವರು ಅಲೆಕ್ಸಾಂಡರ್ ವಾನ್ ಹಂಬೊಲ್ಟ್ ಫೆಲೋ ಮತ್ತು ಭಾರತದ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್ ನ ಜೀವಮಾನದ ಸದಸ್ಯರಾಗಿದ್ದಾರೆ. ಭಾರತ ಸರ್ಕಾರದ ಜೈವಿಕ ತಂತ್ರಜ್ಞಾನ ಇಲಾಖೆಯು ಅವರಿಗೆ ಅವರ ವೃತ್ತಿಜೀವನದ  ಅಭಿವೃದ್ಧಿಗೋಸ್ಕರ, ಭಾರತೀಯ ವಿಜ್ಞಾನ ಪುರಸ್ಕಾರಗಳಲ್ಲಿ ಅತ್ಯುನ್ನತ  ಪುರಸ್ಕಾರವಾದ  ನ್ಯಾಷನಲ್ ಬಯೋಸೈನ್ಸ್ ಅವಾರ್ಡ್ ಅನ್ನು ನೀಡಿ ಗೌರವಿಸಲಾಯಿತು.
ಜನನ, ಶಿಕ್ಷಣ ಮತ್ತು ವೃತ್ತಿಜೀವನ
ಅಶೋಕ್ ರವರು ೮ ಏಪ್ರಿಲ್ ೧೯೬೬ ರಂದು ಬೆಂಗಳೂರಿನಲ್ಲಿ ಜನಿಸಿದರು. ಅಶೋಕ್ ರಾಯಚೂರ್ ರವರು,
ಲೀಗಸಿ
ಅಶೋಕ್ ರವರು ನ್ಯಾನೊತಂತ್ರಜ್ಞಾನದ ವಿವಿಧ ಬಯೋಮೆಡಿಕಲ್ ಮತ್ತು ಪರಿಸರೀಯ ಅನ್ವಯಿಕೆಗಳ ವಿಷಯದ ಮೇಲೆ ಸಂಶೋಧನಾ ಕಾರ್ಯವನ್ನು ಆರಂಭಿಸಿದರು. ಹಾಗೂ ಅವರು II ಎಸ್ಸಿ ವಿಜ್ಞಾನಿಗಳ ಗುಂಪನ್ನು ತಯಾರಿಸಿ ಜೀನ್ ಮತ್ತು ಡ್ರಗ್ ವಿತರಣೆಗಾಗಿ ಪಾಲಿಎಲೆಕ್ಟ್ರೊಲೈಟ್ ಕ್ಯಾಪ್ಸುಲ್ಗಳ ಅಭಿವೃದ್ಧಿಯಲ್ಲಿ ಅವರನ್ನು ತೊಡಗಿಸಿಕೊಂಡಿದ್ದಾರೆ. ಅವರು ನ್ಯಾನೊಪಾರ್ಟಿಕಲ್ಸ್ ಅನ್ನು ಬಳಸಿಕೊಂಡು ನೀರನ್ನು ಸ್ವಚ್ಛಗೊಳಿಸುವ ಒಂದು ವೇಗವರ್ಧಕ ವಿಧಾನವನ್ನು ಅವರು ಅಭಿವೃದ್ಧಿಪಡಿಸಿದ್ದಾರೆ, ಇದು ಜೈವಿಕ ಮಾಲಿನ್ಯಕಾರಕಗಳನ್ನು ನೀರಿನಲ್ಲಿ ನಾಶಮಾಡುತ್ತದೆ. ಅವರ ಅಧ್ಯಯನಗಳು ಹಲವಾರು ಲೇಖನಗಳ ಮೂಲಕ ದಾಖಲಿಸಲ್ಪಟ್ಟವು ಮತ್ತು ವೈಜ್ಞಾನಿಕ ಲೇಖನಗಳ ಆನ್ಲೈನ್ ​​ರೆಪೊಸಿಟರಿಯು ಸಂಶೋಧನಾ ಗೇಟ್ ಅನ್ನು ೧೫೮ ರ ಪಟ್ಟಿಯಲ್ಲಿ ಪಟ್ಟಿಮಾಡಿದೆ.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು ವರ್ಗ:ಭಾರತೀಯ ವಿಜ್ಞಾನಿಗಳು ವರ್ಗ:ಕರ್ನಾಟಕದ ವಿಜ್ಞಾನಿಗಳು
ಸಿಂಧಿಯಾ
ಸಿಂಧಿಯಾ ರಾಜವಂಶ (ಮಹಾರಾಷ್ಟ್ರದಲ್ಲಿ ಉಚ್ಚರಿಸಲಾಗುವ  ಶಿಂಧೆ  ಎಂಬ ಪದವು ಆಂಗ್ಲೀಕೃತಗೊಂಡು ಸಿಂಧಿಯಾ ಎಂದು ಕರೆಯಲ್ಪಟ್ಟಿದೆ.)  ಇದು ಹಿಂದಿನ ಗ್ವಾಲಿಯರ್ ರಾಜ್ಯವನ್ನು ಆಳಿದ ಕುಂಬಿಮೂಲದ ಹಿಂದೂ ಮರಾಠ ರಾಜವಂಶವಾಗಿದೆ. ಇದು ವಾಯಿ ಕ್ಷೇತ್ರದ ಕುಂಬರಕೆರಾಬ್ ಎಂಬಲ್ಲಿ ಪಟೇಲ್ ಹುದ್ದೆಯನ್ನು ಹೊಂದಿತ್ತು. ಇದನ್ನು ರಾಣೋಜಿ ಸಿಂಧಿಯಾ ಸ್ಥಾಪಿಸಿದರು, ಅವರು ಪೇಶ್ವೆ ಬಾಜಿರಾವ್ I ರ ಖಾಸಗಿ ಸೇವಕರಾಗಿ ತಮ್ಮ ಸೇವೆಯನ್ನು ಪ್ರಾರಂಭಿಸಿದರು. ರಾಣೋಜಿ ಮತ್ತು ಅವರ ವಂಶಸ್ಥರು ತಮ್ಮ ಪ್ರತಿಸ್ಪರ್ಧಿಗಳಾದ ಹೋಳ್ಕರ್‌ಗಳೊಂದಿಗೆ, ಸೇರಿಕೊಂಡು 18 ನೇ ಶತಮಾನದಲ್ಲಿ ಉತ್ತರ ಭಾರತದಲ್ಲಿ ಮರಾಠರು ಉಚ್ಛ್ರಾಯವಾಗುವ ಪ್ರಕ್ರಿಯೆಯಲ್ಲಿ ಪ್ರಮುಖ ಪಾತ್ರ ವಹಿಸಿದರು. ಗ್ವಾಲಿಯರ್ ರಾಜ್ಯವು 19 ನೇ ಮತ್ತು 20 ನೇ ಶತಮಾನಗಳಲ್ಲಿ ಬ್ರಿಟಿಷ್ ರಾಜರ ಆಳ್ವಿಕೆಯಲ್ಲಿ ರಾಜಪ್ರಭುತ್ವದ ರಾಜ್ಯವಾಗಿತ್ತು. 1947 ರಲ್ಲಿ ಭಾರತಕ್ಕೆ ಸ್ವಾತಂತ್ರ್ಯ ಬಂದ ನಂತರ, ಸಿಂಧಿಯಾ ಕುಟುಂಬದ ಹಲವಾರು ಸದಸ್ಯರು ಭಾರತೀಯ ರಾಜಕೀಯಕ್ಕೆ ಸೇರಿಕೊಂಡರು.
ವಂಶಾವಳಿ
ಬ್ರಿಟಿಷ್ ಕಾಲದ ದಾಖಲೆಗಳ ಪ್ರಕಾರ ಸಿಂಧಿಯಾಗಳ ಮೂಲದ ಬಗ್ಗೆ ಹಲವಾರು ಉಪಾಖ್ಯಾನಗಳಿವೆ, ವಿಶೇಷವಾಗಿ ಸರ್ ಜಾನ್ ಮಾಲ್ಕಮ್ ಅವರ ದಾಖಲೆಗಳಲ್ಲಿ ಇದರ ಚಿತ್ರಣವಿದೆ.
ಧನಗರ್ ಮೂಲದ ಹೋಳ್ಕರ್^ಗಳಂತೆ ಸಿಂಧಿಯಾ ಅವರೂ ಕೂಡ ಕುಂಬಿ ಕೃಷಿಕ ಜಾತಿಗೆ ಸೇರಿದವರಾಗಿದ್ದರು. ಧಾರ್ಮಿಕ ಅಂತಸ್ತಿಗೆ ಸಂಬಂಧಿಸಿದಂತೆ ಇವರನ್ನು ಶೂದ್ರರೆಂದು ಪರಿಗಣಿಸಲಾಗುತ್ತಿತ್ತು.ಸಿಂಧಿಯಾ ರಾಜವಂಶದ ಸಂಸ್ಥಾಪಕರಾದ ""ರಾಣೋಜಿ"" ಬಾಜಿರಾವ್ ಪೇಶ್ವೆಯ ಆಸ್ಥಾನದಲ್ಲಿದ್ದರು. ಒಮ್ಮೆ ಬಾಜಿರಾವ್ ತಮ್ಮ ಶಿಬಿರದಿಂದ ಹೊರಗೆ ಬಂದಾಗ ಅವರ ಸೇವಕ ರಾಣೋಜಿ ಪಾದರಕ್ಷೆಗಳನ್ನು ಧರಿಸಿಯೇ ನಿದ್ರಿಸುತ್ತಿದ್ದುದನ್ನು ಕಂಡು ರಾಣೋಜಿಯ ಕರ್ತವ್ಯನಿಷ್ಠೆಯನ್ನು ಮೆಚ್ಚಿ,ರಾಣೋಜಿಯನ್ನು ತಮ್ಮ ಅಂಗರಕ್ಷಕನೆಂದು ನೇಮಕ ಮಾಡಿದರು.
ಮರಾಠರು ಕೃಷಿಕ ಮೂಲದವರೆಂಬುದನ್ನು ಸ್ಟೀವರ್ಟ್ ಗೋರ್ಡನ್ ಕೂಡ ಒಪ್ಪಿದ್ದಾರೆ.
ಮರಾಠರ ಅವಧಿ
ಮಹಾರಾಷ್ಟ್ರ ರಾಜ್ಯದ,ಸತಾರಾ ಜಿಲ್ಲೆಗೆ ಸೇರಿದ ಕನ್ಹೇರ್^ಖೇಡ್ ಎಂಬ ಗ್ರಾಮದ ಪಾಟೀಲರಾದ ಜನಕೋಜಿರಾವ್ ಸಿಂಧಿಯಾ ಎಂಬವರ ಮಗನಾದ ರಾಣೋಜಿ ಸಿಂಧಿಯಾ ಅವರು ಸಿಂಧಿಯಾ ರಾಜವಂಶದ ಸಂಸ್ಥಾಪಕರಾಗಿದ್ದಾರೆ. ಬಾಜಿರಾವ್ ಪೇಶ್ವೆಆಳ್ವಿಕೆಯ ಕಾಲದಲ್ಲಿ ಮರಾಠಾ ಸಾಮ್ರಾಜ್ಯವು ಬಲಗೊಂಡಿತು. ರಾಣೋಜಿಯ ನೇತೃತ್ವದಲ್ಲಿ ೧೭೨೬ನೆಯ ಇಸವಿಯಲ್ಲಿ ಮಾಲ್ವಾ ಪ್ರದೇಶವನ್ನು ಗೆದ್ದುಕೊಳ್ಳಲಾಯಿತು. ೧೭೩೧ನೆಯ ಇಸವಿಯಲ್ಲಿ ರಾಣೋಜಿ ಉಜ್ಜಯನಿಯಲ್ಲಿ ತನ್ನ ರಾಜಧಾನಿಯನ್ನು ಸ್ಥಾಪಿಸಿದರು. ಜಯಾಜಿರಾವ್,ಜ್ಯೋತಿಬಾರಾವ್,ದತ್ತಾಜಿರಾವ್,ಜನಕೋಜಿರಾವ್, ಮಹಾಡ್ಜಿ ಶಿಂಧೆ ಮತ್ತು ದೌಲತ್ ರಾವ್ ಸಿಂಧಿಯಾ ರಾಣೋಜಿಯ ಉತ್ತರಾಧಿಕಾರಿಗಳಾಗಿದ್ದಾರೆ. ೧೮ನೆಯ ಶತಮಾನದ ಉತ್ತರಾರ್ಧದಲ್ಲಿ ಸಿಂಧಿಯಾಗಳು ಪ್ರಮುಖ ಪ್ರಾಂತೀಯ ಶಕ್ತಿಗಳಾಗಿ ಬೆಳೆದರು ಹಾಗೂ ಮೂರು ಬಾರಿ ನಡೆದ ಆಂಗ್ಲ-ಮರಾಠಾ ಯುದ್ಧಗಳಲ್ಲಿ ಪ್ರಮುಖ ಪಾತ್ರ ವಹಿಸಿದರು. ಹಲವಾರು ರಜಪೂತ ರಾಜ್ಯಗಳ ಮೇಲೆ ಅವರು ಹಿಡಿತ ಸಾಧಿಸಿದರಲ್ಲದೇ ೧೮೧೮ರಲ್ಲಿ ಉತ್ತರ ಭಾರತವನ್ನು ವಶಪಡಿಸಿಕೊಂಡರು. ಬ್ರಿಟಿಷರೊಂದಿಗೆ ಹೊಂದಾಣಿಕೆಯ ಒಪ್ಪಂದವೊಂದನ್ನು ಮಾಡಿಕೊಂಡ ನಂತರ ಅವರ ಕುಟುಂಬವು ಉಜ್ಜಯನಿಯಿಂದ ಗ್ವಾಲಿಯರಿಗೆ ಸ್ಥಳಾಂತರಗೊಂಡಿತು.
ಬ್ರಿಟಿಷರಡಿಯಲ್ಲಿ ಗ್ವಾಲಿಯರ್ ಆಡಳಿತಗಾರರು
೧೮೧೮ರಲ್ಲಿ ನಡೆದ ಆಂಗ್ಲ-ಮರಾಠರ ನಡುವಿನ ಮೂರನೆಯ ಯುದ್ಧದಲ್ಲಿ ಮರಾಠರ ಪರಾಭವದ ನಂತರ ದೌಲತ್ ರಾವ್ ಶಿಂಧೆ ಅಜಮೇರ್ ಪ್ರಾಂತವನ್ನು ಬ್ರಿಟಿಷರಿಗೊಪ್ಪಿಸಿ, ಬ್ರಿಟಿಷ್ ಆಕ್ರಮಿತ ಪ್ರದೇಶದಲ್ಲಿ ಸ್ಥಳೀಯ ಪ್ರಾಂತದ ಪ್ರಭುತ್ವವನ್ನು ಒಪ್ಪಿಕೊಳ್ಳಬೇಕಾಯಿತು. ದೌಲತ್ ರಾವ್ ನಿಧನದ ನಂತರ ಮಹಾರಾಣಿ ಬೈಜಾ ಬಾಯಿ ಆ ಸಾಮ್ರಾಜ್ಯವನ್ನು ಬ್ರಿಟಿಷರಿಂದ ರಕ್ಷಿಸಿ ದತ್ತುಪುತ್ರ ಜನಕೋಜಿ ರಾವ್ ಪ್ರಬುದ್ಧನಾಗುವವರೆಗೂ ಆಡಳಿತ ನಡೆಸಿದರು. ಜನಕೋಜಿ ೧೮೪೩ರಲ್ಲಿ ನಿಧನರಾದ ನಂತರ ಅವರ ವಿಧವಾಪತ್ನಿ ತಾರಾಬಾಯಿ ರಾಜೇ ಸಿಂಧಿಯಾ ಯಶಸ್ವಿಯಾಗಿ ರಾಜ್ಯಭಾರ ಮಾಡಿ, ಹತ್ತಿರದ ಸಂಬಂಧಿಯಾದ ಜಯಾಜಿರಾವ್ ನನ್ನು ದತ್ತು ಪಡೆದರು.
ಸ್ವತಂತ್ರ ಭಾರತದಲ್ಲಿ ಗ್ವಾಲಿಯರ್ ಸಂಸ್ಥಾನದ ವಿಲೀನ
೧೯೪೭ರಲ್ಲಿ ಭಾರತವು ಬ್ರಿಟಿಷ್ ಆಳ್ವಿಕೆಯಿಂದ ಸ್ವತಂತ್ರಗೊಳ್ಳುವವರೆಗೂ ಸಿಂಧಿಯಾ ಕುಟುಂಬವು ಗ್ವಾಲಿಯರ್ ಸಂಸ್ಥಾನವನ್ನು ಆಳುತ್ತಿತ್ತು.ಗ್ವಾಲಿಯರ್ ಸಂಸ್ಥಾನದ ಮಹಾರಾಜರಾಗಿದ್ದ ಜೀವಾಜಿರಾವ್ ಸಿಂಧಿಯಾ ಅವರು ಭಾರತ ಸರ್ಕಾರದೊಂದಿಗೆ ಒಪ್ಪಂದ ಮಾಡಿಕೊಂಡಾಗ ಇತರ ಸಂಸ್ಥಾನಗಳೊಂದಿಗೆ ಗ್ವಾಲಿಯರ್ ಸಂಸ್ಥಾನವೂ ಕೂಡ ಮಧ್ಯಭಾರತದ ನೂತನ ಭಾರತೀಯ ರಾಜ್ಯಕ್ಕೆ ಸೇರ್ಪಡೆಯಾಯಿತು. ಜೀವಾಜಿರಾವ್ ರಾಜ್ಯದ ರಾಜಪ್ರಮುಖರಾಗಿ ಅಥವಾ ರಾಜ್ಯಪಾಲರಾಗಿ ೧೯೪೮ರ ಮೇ ೨೮ರಿಂದ ೧೯೫೬ರ ಅಕ್ಟೋಬರ್ ೩೧ರ ವರೆಗೂ ಅಂದರೆ ಮಧ್ಯ ಭಾರತವು ಮಧ್ಯಪ್ರದೇಶದಲ್ಲಿ ವಿಲೀನಗೊಳ್ಳುವವರೆಗೂ ನೇಮಕಗೊಂಡರು. .
ಕುಟುಂಬ ಸದಸ್ಯರ ರಾಜಕೀಯ ಜೀವನ
ವಿಜಯರಾಜೆ ಅವರ ಪುತ್ರಿಯರು ಭಾರತೀಯ ಜನತಾ ಪಕ್ಷವನ್ನು ಬೆಂಬಲಿಸಿದ್ದಾರೆ. ವಸುಂಧರಾ ರಾಜೇ ಸಿಂಧಿಯಾ ಅವರು ಮಧ್ಯಪ್ರದೇಶ ಮತ್ತು ರಾಜಸ್ಥಾನ ರಾಜ್ಯಗಳಿಂದ ಐದು ಬಾರಿ ಲೋಕಸಭೆಗೆ ಸ್ಪರ್ಧಿಸಿ ಗೆದ್ದಿದ್ದಾರೆ. ವಾಜಪೇಯಿ ನೇತೃತ್ವದ ಸರಕಾರದಲ್ಲಿ,೧೯೯೮ ರಿಂದ ಪ್ರಾರಂಭಿಸಿ ವಸುಂಧರಾ ರಾಜೇಯವರು ಹಲವಾರು ವಿಭಿನ್ನ ಸಚಿವ ಹುದ್ದೆಗಳನ್ನು ನಿಭಾಯಿಸಿದ್ದಾರೆ. ೨೦೦೩ರಲ್ಲಿ ಅವರು ರಾಜಸ್ಥಾನದಲ್ಲಿ ಭಾರತೀಯ ಜನತಾ ಪಕ್ಷಕ್ಕೆ ಅಭೂತಪೂರ್ವ ಮುನ್ನಡೆಯನ್ನು ತಂದುಕೊಟ್ಟರು. ಮತ್ತು ರಾಜ್ಯದ ಮುಖ್ಯಮಂತ್ರಿಗಳಾದರು. ಮುಂದೆ ೨೦೧೩ರಲ್ಲೂ ಕೂಡ ಅವರು ಮತ್ತೊಮ್ಮೆ ರಾಜಸ್ಥಾನದ ವಿಧಾನಸಭೆಯ ಚುನಾವಣೆಯಲ್ಲಿ ಒಟ್ಟು ೨೦೦ ಸ್ಥಾನಗಳಲ್ಲಿ ೧೬೦ ಸ್ಥಾನಗಳನ್ನು ಗೆಲ್ಲುವ ಮೂಲಕ ಭಾರತೀಯ ಜನತಾ ಪಕ್ಷಕ್ಕೆ ಅಭೂತಪೂರ್ವ ಗೆಲುವನ್ನು ತಂದುಕೊಟ್ಟರು. ಅವರ ಪುತ್ರಿ ಯಶೋಧರಾ ರಾಜೇ ಸಿಂಧಿಯಾ ಮಧ್ಯಪ್ರದೇಶದ ಶಿವಪುರಿ ಕ್ಷೇತ್ರದಿಂದ ೧೯೯೮,೨೦೦೩ ಮತ್ತು ೨೦೧೩ನೆಯ ಇಸವಿಗಳಲ್ಲಿ ವಿಧಾನಸಭಾ ಚುನಾವಣೆಯಲ್ಲಿ ಹಾಗೂ ೨೦೦೪,೨೦೦೯ನೇ ಇಸವಿಗಳಲ್ಲಿ ಗ್ವಾಲಿಯರ್ ಕ್ಷೇತ್ರದಿಂದ ಲೋಕಸಭಾ ಚುನಾವಣೆಯಲ್ಲಿ ವಿಜೇತರಾದರು. ವಿಧಾನಸಭಾ ಚುನಾವಣೆಯಲ್ಲಿ ವಿಜೇತರಾದಾಗ ಅವರು ರಾಜ್ಯದ ಪ್ರವಾಸೋದ್ಯಮ,ಕ್ರೀಡೆ ಮತ್ತು ಯುವಖಾತೆಯ ಸಚಿವರಾದರು.
ಉಜ್ಜಯನಿ ಮತ್ತು ಗ್ವಾಲಿಯರ್ ಮಹಾರಾಜರು
thumb|237x237px| [[ಮೂರನೆಯ ಪಾಣಿಪತ್ ಯುದ್ಧ|೧೭೬೧ ರಲ್ಲಿ ಪಾಣಿಪತ್ ಕದನದ ನಂತರ ಉತ್ತರ ಭಾರತದಲ್ಲಿ ಮರಾಠರ ಶಕ್ತಿಯನ್ನು ಪುನರುತ್ಥಾನಗೊಳಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದ ಮಹಾದಜಿ ಶಿಂಧೆ ]]
ಉಲ್ಲೇಖ
<References />
ಅಲೆಕ್ಸಿಸ್ ಡ ಟಾಕ್ವೀಲ್
thumb ಅಲೆಕ್ಸಿಸ್ ಡ ಟಾಕ್ವೀಲ್ ( 1805-1859). ಫ್ರೆಂಚ್ ಇತಿಹಾಸಕಾರ, ರಾಜಕಾರಣಿ. ರಾಜಕೀಯ ಸಾಮಾಜಿಕ ಪ್ರವೃತ್ತಿಗಳನ್ನು ಅವಲೋಕಿಸಿ ವಿವೇಚಿಸಿದ 19ನೆಯ ಶತಮಾನದ ಧೀಮಂತರಾದ ಕಾರ್ಲ್ ಮಾಕ್ರ್ಸ್, ಫ್ರೆಡರಿಕ್ ಎಂಗೆಲ್ಸ್, ಜೆ.ಎಸ್. ಮಿಲ್ ಮುಂತಾದವರ ಶ್ರೇಣಿಗೆ ಸೇರಿದವ. ಹತ್ತೊಂಬತ್ತನೆಯ ಶತಮಾನದ ಪ್ರಥಮಾರ್ಧದಲ್ಲಿ ಹುಟ್ಟಿ (1805) ಬೆಳೆದು ಬರವಣಿಗೆ ನಡೆಸಿ, ದ್ವಿತೀಯಾರ್ಧದ ಪ್ರಥಮ ದಶಕದ ಕೊನೆಯಲ್ಲಿ (1859) ತೀರಿಕೊಂಡ ಟಾಕ್‍ವೀಲ್ ಆಜನ್ಮ ಶ್ರೀಮಂತ, ಪ್ರತಿಭಾಶಾಲಿ.
ಬದುಕು ಮತ್ತು ಸಾಧನೆ
ತಂದೆ ಫ್ರೆಂಚ್ ಸರ್ಕಾರಿ ಅಧಿಕಾರಿ. ತಂದೆಯಂತೆ ಮಗನೂ 1827ರಲ್ಲಿ ಸರ್ಕಾರದಲ್ಲಿ ಅಧಿಕಾರಿಯಾಗಿ ಜೀವನರಂಗ ಪ್ರವೇಶಿಸಿದ. ಅಮೆರಿಕ ಸಂಯುಕ್ತಸಂಸ್ಥಾನಗಳ ಸರ್ಕಾರ ಮತ್ತು ಕಾನೂನು ಪದ್ಧತಿಗಳನ್ನು ಅಧ್ಯಯನ ಮಾಡಲು 1831ರಲ್ಲಿ ಆ ದೇಶವನ್ನು ಸಂದರ್ಶಿಸಿದ. ಅಮೆರಿಕದ ಪ್ರಜಾಪ್ರಭುತ್ವ ಪದ್ಧತಿ ಮತ್ತು ಕಾರ್ಯವೈಖರಿಯಿಂದ ಪ್ರಭಾವಿತನಾದ ಟಾಕ್‍ವೀಲ್ 1835ರಲ್ಲಿ ಅಮೆರಿಕನ್ ಪ್ರಜಾಪ್ರಭುತ್ವ ಕುರಿತ ಎರಡು ಸಂಪುಟಗಳ ಒಂದು ಗ್ರಂಥವನ್ನು ಬರೆದು ಪ್ರಕಟಿಸಿದ. ಅನಂತರ ಅವನಿಗೆ ರಾಜಕಾರಣದಲ್ಲಿ ಆಸಕ್ತಿ ಬೆಳೆಯಿತು. 1837ರಲ್ಲಿ ಪ್ರತಿನಿಧಿ ಸಭೆಗೆ (ಚೇಂಬರ್ ಆಫ್ ಡೆಪ್ಯುಟೀಸ್) ನಡೆದ ಚುನಾವಣೆಯಲ್ಲಿ ಸ್ಪರ್ಧಿಸಿ ಸೋತನಾದರೂ 1839ರಲ್ಲಿ ಇವನಿಗೆ ಜಯ ಲಭಿಸಿತು. ಆದರೆ 1848ರ ಕ್ರಾಂತಿಯ ಅನಂತರದವರೆಗೂ ಇವನು ಮಹತ್ತ್ವದ ಪಾತ್ರವೇನನ್ನೂ ವಹಿಸಲಿಲ್ಲ. ಅನಂತರ ಸಂವಿಧಾನ ಸಭೆಯ ಸದಸ್ಯನಾಗಿದ್ದನಲ್ಲದೆ ದ್ವಿತೀಯ ಗಣರಾಜ್ಯದ ಸಂವಿಧಾನ ಕರಡನ್ನು ರಚಿಸಿದ ಸಮಿತಿಯಲ್ಲೂ ಇದ್ದ. 1849ರಲ್ಲಿ ಜೂನ್‍ನಿಂದ ಅಕ್ಟೋಬರ್‍ವರೆಗೆ ವಿದೇಶಾಂಗ ಮಂತ್ರಿಯಾಗಿದ್ದ. 1851ರಲ್ಲಿ ಲೂಯಿ ನೆಪೋಲಿಯನ್ ನಡೆಸಿದ ಕ್ಷಿಪ್ರಾಕ್ರಮಣವನ್ನು ಇವನು ವಿರೋಧಿಸಿ ರಾಜಕಾರಣದಿಂದ ನಿವೃತ್ತನಾದ. ಅನಂತರ ಇವನಿಗೆ ಬರವಣಿಗೆಯಲ್ಲಿ ಆಸಕ್ತಿ ಇನ್ನೂ ಬೆಳೆಯಿತು. 1856ರಲ್ಲಿ ಫ್ರಾನ್ಸಿನ ಕ್ರಾಂತಿಗೆ ಸಂಬಂಧಿಸಿದ ಇವನ ಒಂದು ಗ್ರಂಥ ಪ್ರಕಟವಾಯಿತು. ಇವನು 1859ರ ಏಪ್ರಿಲ್ 16ರಂದು ಕ್ಯಾನೆಸ್ ಪಟ್ಟಣದಲ್ಲಿ ತೀರಿಕೊಂಡ.
ವಿಚಾರಸರಣಿ
ಟಾಕ್‍ವೀಲನ ಜೀವನದ ವೈವಿಧ್ಯ ಮತ್ತು ವೇಗದಂತೆಯೇ ಅವನ ವಿಚಾರ ಸರಣಿಯೂ ವೈವಿಧ್ಯಮಯವೂ ತೀಕ್ಷ್ಣವೂ ಆದದ್ದು. ಪ್ರಜಾಪ್ರಭುತ್ವ ಮತ್ತು ಕೈಗಾರಿಕಾ ಕ್ರಾಂತಿಗಳ ಬೆಳವಣಿಗೆಯ ಐತಿಹಾಸಿಕ ವಿಶ್ಲೇಷಣೆ ಮತ್ತು ಅವುಗಳ ರಾಜಕೀಯ ಮತ್ತು ಸಾಮಾಜಿಕ ಪರಿಣಾಮಗಳ ಅವಲೋಕನವೇ ಅವನು ಮಾಡಿದ ಮುಖ್ಯ ಕಾರ್ಯ. ಇತಿಹಾಸಚಕ್ರ ಸಮಾನತೆಯತ್ತ ಉರುಳುತ್ತಿದೆಯೆಂದು ಅವನು ವಿವರಿಸಿದ. ಪ್ರಜಾಪ್ರಭುತ್ವದಲ್ಲಿ ಮತ್ತು ಕೈಗಾರಿಕಾ ಕ್ರಾಂತಿಗಳಲ್ಲಿ ಸಮಾನತೆಯ ಸತ್ವವನ್ನಷ್ಟೇ ಅಲ್ಲದೆ, ಅದರ ಹದ್ದುಮೀರಿದ ವೃದ್ಧಿಯನ್ನೂ ಅವನು ಮುನ್ನುಡಿದ. ತನ್ನ ಸಮಕಾಲೀನನಾದ ಮಾಕ್ರ್ಸನದಕ್ಕೆ ವಿರುದ್ಧವಾದ ನಿಲವನ್ನು ಈತ ತಳೆದಿದ್ದ. ಪ್ರಜಾಪ್ರಭುತ್ವದಲ್ಲಿ ಅಧಿಕಾರ, ಐಶ್ವರ್ಯ ಮತ್ತು ಅಂತಸ್ತುಗಳು ಬಂಡವಾಳ ವರ್ಗದಲ್ಲೇ ಕೇಂದೀಕೃತವಾಗುವ ಬದಲು ವಿವಿಧ ವರ್ಗಗಳಲ್ಲಿ ವಿಭಿನ್ನವಾಗಿ ಹಂಚಿಕೆಯಾಗಿ ತತ್ಫಲವಾಗಿ ಸಮಾನತೆ ಹೆಚ್ಚುವುದೆಂದು ವಾದಿಸಿದ. ಹೀಗೆ ಹೆಚ್ಚಿದ ಸಮಾನತೆ ಎಲ್ಲೆಮೀರಿದಾಗ ಪ್ರಜಾಸಮೂಹ ಬಲಗೊಂಡು ಸಾಮೂಹಿಕ ಸರ್ವಾಧಿಕಾರ ಏರ್ಪಡುವ ಭಯ ಬೆಳೆಯುವುದೆಂದು ಅವನು ನುಡಿದ. ಸಾಮೂಹಿಕ ಸರ್ವಶಕ್ತಿಯ ಹಿನ್ನೆಲೆಯಲ್ಲಿ ರಾಜ್ಯಶಕ್ತಿ ಕೇಂದ್ರೀಕೃತ ನೌಕರಶಾಹಿಯಾಗಿ ಪರಿವರ್ತನೆಗೊಂಡು, ವ್ಯಕ್ತಿಸ್ವಾತಂತ್ರ್ಯಕ್ಕೆ ಮತ್ತು ಸಾಂಸ್ಕøತಿಕ ಪ್ರಗತಿಗೆ ಅಡ್ಡಿಯನ್ನು ಉಂಟುಮಾಡಬಹುದೆಂಬುದು ಅವನ ಭಯವಾಗಿತ್ತು. ಇಂಥ ರಾಕ್ಷಸೀ ರಾಜ್ಯಶಕ್ತಿಗೆ ಅಮೆರಿಕದಲ್ಲಿರುವಂಥ ವಿವಿಧ ಸಾಮಾಜಿಕ, ಆರ್ಥಿಕ ಮತ್ತು ರಾಜಕೀಯ ಖಾಸಗಿ ಸಂಘಸಂಸ್ಥೆಗಳೇ ಕಡಿವಾಣವೆಂದು ಇವನು ಸಾರಿದ. ಶ್ರೀಮಂತನೂ ಧೀಮಂತನೂ ಆದ ಟಾಕ್‍ವೀಲ್ ಪ್ರಜಾಪ್ರಭುತ್ವ ಮತ್ತು ಸಮಾನತೆಯ ವೃದ್ಧಿಯ ಕನಸು ಕಂಡು ಬೆಚ್ಚಿದ್ದು ಆಶ್ಚರ್ಯವೇನೂ ಅಲ್ಲ. ಹದ್ದುಮೀರಿದ ಸಮಾನತೆ, ಗುಣವಿಲ್ಲದ ಸಾಮೂಹಿಕ ಸಂಸ್ಕøತಿ, ಸಾಮೂಹಿಕ ಸರ್ವಾಧಿಕಾರ ಮತ್ತು ಸಾಮೂಹಿಕ ಯುಗದ ಬಗ್ಗೆ ಮಾನವತೆಯನ್ನು ಎಚ್ಚರಿಸಿದ ಟಾಕ್‍ವೀಲ್ ಆಧುನಿಕ ಯುಗದ ರಾಜಕೀಯ ಮತ್ತು ಸಾಮಾಜಿಕ ಬೆಳೆವಣಿಗೆಗಳನ್ನು ವಿಶ್ಲೇಷಿಸಿದ ಒಬ್ಬ ಪ್ರಮುಖ ವಿಚಾರವಾದಿ.
ನರಸಿಂಹಗುಪ್ತ
ನರಸಿಂಹಗುಪ್ತ ಬಲಾದಿತ್ಯ ಉತ್ತರ ಭಾರತದ ಗುಪ್ತ ಸಾಮ್ರಾಜ್ಯದ ಸಾಮ್ರಾಟನಾಗಿದ್ದನು. ಇವನು ಪುರುಗುಪ್ತನ ಮಗ ಮತ್ತು ಬಹುಶಃ ಬುಧಗುಪ್ತನ ಉತ್ತರಾಧಿಕಾರಿ.
ಅಲೆಕ್ಸಿಸ್ ಡ ಟಾಕ್ವೀಲ್
ವಿಚಾರಸರಣಿ
ವರ್ಗ:ಇತಿಹಾಸ ತಜ್ಞರು ವರ್ಗ:ರಾಜಕಾರಣಿಗಳು
ನರಸಿಂಹಗುಪ್ತ
ಚೀನಾದ ಭಿಕ್ಷು ಕ್ಸುವಾನ್‍ಝಾಂಗ್ ಪ್ರಕಾರ, ಮಾಲ್ವಾದ ಯಶೋಧರ್ಮನ್ ಜೊತೆಗೆ ನರಸಿಂಹಗುಪ್ತನು ಮಿಹಿರಕುಲನ ನೇತೃತ್ವದಲ್ಲಿದ್ದ ಹುಣರನ್ನು ಉತ್ತರ ಭಾರತದ ಬಯಲು ಪ್ರದೇಶಗಳಿಂದ ಓಡಿಸಿದನು ಎಂದು ನಂಬಲಾಗಿದೆ. ಮಾಲ್ವಾದಲ್ಲಿನ ನರಸಿಂಹಗುಪ್ತನ ಪ್ರಾಂತಾಧಿಪತಿ ಭಾನುಗುಪ್ತನೂ ಈ ಸಂಘರ್ಷದಲ್ಲಿ ಸೇರಿಕೊಂಡಿರಬಹುದು.
ಉಲ್ಲೇಖಗಳು
ವರ್ಗ:ಗುಪ್ತ ರಾಜವಂಶ
ಸುಷ್ಮಾ ಸ್ವರಾಜ್
ಸುಷ್ಮಾ ಸ್ವರಾಜ್ (14 ಫೆಬ್ರವರಿ 1952 - 6 ಆಗಸ್ಟ್ 2019) ಭಾರತೀಯ ರಾಜಕಾರಣಿಯಾಗಿದ್ದರು. ಭಾರತದ ಸರ್ವೋಚ್ಚ ನ್ಯಾಯಾಲಯದ ಮಾಜಿ ವಕೀಲೆ. ಭಾರತೀಯ ಜನತಾ ಪಾರ್ಟಿಯ ಹಿರಿಯ ಮುಖಂಡರಲ್ಲೊಬ್ಬರು. ಇವರು ಸಂಸದೆಯಾಗಿ ಏಳು ಬಾರಿ ಮತ್ತು ವಿಧಾನ ಸಭಾ ಸದಸ್ಯೆಯಾಗಿ ಮೂರು ಬಾರಿ ಆಯ್ಕೆಯಾಗಿದ್ದರು. ೧೯೭೭ರಲ್ಲಿ ಹರ್ಯಾಣಾ ರಾಜ್ಯದ ಸಂಪುಟ ಸಚಿವೆಯಾದರು. . . ನರೇಂದ್ರ ಮೋದಿ ನೇತೃತ್ವದ ಭಾರತ ಒಕ್ಕೂಟ ಸರ್ಕಾರದಲ್ಲಿ ವಿದೇಶಾಂಗ ಮಂತ್ರಿಯಾಗಿದ್ದರು. ಅಲ್ಪಕಾಲ ದೆಹಲಿ ರಾಜ್ಯದ ಮುಖ್ಯಮಂತ್ರಿಯೂ ಆಗಿದ್ದರು.
=ಬಾಲ್ಯ ಮತ್ತು ಶಿಕ್ಷಣ= ಸುಷ್ಮಾ ಸ್ವರಾಜ್ ಅವರು ೧೯೫೨ರ ಫೆಬ್ರುವರಿ ೧೪ರಂದು ಹರಿಯಾಣದ ಅಂಬಾಲಾ ಕ್ಯಾಂಟ್ನಲ್ಲಿ ಜನಿಸಿದರು. ಇವರ ತಂದೆ ಹಾರ್ದೇವ್ ಶರ್ಮಾ ಮತ್ತು ತಾಯಿ ಲಕ್ಷ್ಮಿ ದೇವಿ. ಅವರು ಅಂಬಾಲಾ ಕಂಟೋನ್ಮೆಂಟ್ನ ಸನಾತನ ಧರ್ಮ ಕಾಲೇಜಿನಲ್ಲಿ ಸಂಸ್ಕೃತ ಮತ್ತು ರಾಜ್ಯಶಾಸ್ತ್ರ ವಿಷಯಗಳಲ್ಲಿ ಪದವಿಯನ್ನು ಪಡೆದರು. ಅವರು ಪಂಜಾಬ್ ವಿಶ್ವವಿದ್ಯಾಲಯದಲ್ಲಿ ಕಾನೂನು ಅಭ್ಯಾಸ ಮಾಡಿದರು. ೧೯೭೩ರಲ್ಲಿ ರಲ್ಲಿ ಭಾರತದ ಸುಪ್ರೀಂ ಕೋರ್ಟ್ನಲ್ಲಿ ವಕೀಲರಾಗಿ ಅಭ್ಯಾಸ ಆರಂಭಿಸಿದರು.
ರಾಜಕೀಯ ಜೀವನ
ಸುಷ್ಮಾ ಸ್ವರಾಜ್ ಅವರು ರಾಜಕೀಯ ವೃತ್ತಿಜೀವನವನ್ನು ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್ನೊಂದಿಗೆ ೧೯೭೦ರಲ್ಲಿ ಆರಂಭಿಸಿದರು. ಅವರ ಪತಿ ಸ್ವರಾಜ್ ಕೌಶಲ್, ಸಮಾಜವಾದಿ ನಾಯಕ ಜಾರ್ಜ್ ಫರ್ನಾಂಡಿಸರೊಂದಿಗೆ ನಿಕಟ ಸಂಬಂಧ ಹೊಂದಿದ್ದರು ಮತ್ತು ಸುಷ್ಮಾ ಸ್ವರಾಜ್ ೧೯೭೫ರಲ್ಲಿ ಜಾರ್ಜ್ ಫರ್ನಾಂಡಿಸ್ ಅವರ ಕಾನೂನು ರಕ್ಷಣಾ ತಂಡದ ಅಂಗವಾಗಿದ್ದರು. ಜಯಪ್ರಕಾಶ್ ನಾರಾಯಣರ ಒಟ್ಟು ಕ್ರಾಂತಿಯ ಚಳುವಳಿಯಲ್ಲಿ ಅವರು ಸಕ್ರಿಯವಾಗಿ ಪಾಲ್ಗೊಂಡರು. ತುರ್ತು ಪರಿಸ್ಥಿತಿಯ ನಂತರ ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದರು. ನಂತರ ಅವರು ಬಿಜೆಪಿಯ ರಾಷ್ಟ್ರೀಯ ನಾಯಕರಾದರು.
ಮಾಹಿತಿ ಮತ್ತು ಪ್ರಸಾರ
ದಕ್ಷಿಣ ದೆಹಲಿ ವಿಧಾನ ಸಭಾ ಕ್ಷೇತ್ರದಿಂದ ೧೯೯೮ರ ಮಾರ್ಚ್ನಲ್ಲಿ ಎರಡನೆಯ ಅವಧಿಗೆ ಅವರು ೧೨ನೇ ಬಾರಿಗೆ ಲೋಕಸಭೆಗೆ ಮರು ಚುನಾಯಿತರಾದರು. ಎರಡನೇ ವಾಜಪೇಯಿ ಸರ್ಕಾರದಲ್ಲಿ, ಅವರು ದೂರಸಂಪರ್ಕ ಸಚಿವಾಲಯದ ಮಾಹಿತಿ ಮತ್ತು ಪ್ರಸಾರದ ಕೇಂದ್ರ ಸಂಪುಟ ಸಚಿವರಾಗಿ ಪ್ರಮಾಣವಚನ ಸ್ವೀಕರಿಸಿದರು.
=ಕೇಂದ್ರ ಆರೋಗ್ಯ ಸಚಿವೆ= ಜನವರಿ ೨೦೦೩ ರಿಂದ ಮೇ ೨೦೦೪ರ ವರೆಗೆ ಅವರು ಕುಟುಂಬ ಕಲ್ಯಾಣ ಮತ್ತು ಸಂಸದೀಯ ವ್ಯವಹಾರಗಳ ಸಚಿವರಾಗಿದ್ದರು. ಕೇಂದ್ರ ಆರೋಗ್ಯ ಸಚಿವರಾಗಿ ಅವರು ಭೋಪಾಲ್ (ಎಂಪಿ), ಭುವನೇಶ್ವರ್ (ಒಡಿಶಾ), ಜೋಧಪುರ್ (ರಾಜಸ್ಥಾನ), ಪಾಟ್ನಾ (ಬಿಹಾರ), ರಾಯ್ಪುರ್ (ಛತ್ತೀಸ್ಗಢ) ಮತ್ತು ರಿಷಿಕೇಶ್ (ಉತ್ತರಾಖಂಡ್) ನಲ್ಲಿ ಆರು ಆಲ್ ಇಂಡಿಯಾ ಇನ್ಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸಸ್ ಸ್ಥಾಪಿಸಿದ್ದಾರೆ.
=ವಿದೇಶಾಂಗ ಸಚಿವೆ= ೨೦೧೪ ರ ಮೇ ತಿಂಗಳಿನಿಂದ ಭಾರತೀಯ ವಿದೇಶಾಂಗ ಸಚಿವರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಇಂದಿರಾ ಗಾಂಧಿಯವರ ನಂತರ ಈ ಸ್ಥಾನವನ್ನು ಪಡೆದ ಎರಡನೇ ಮಹಿಳೆ ಇವರು.
ಮರಣ
ಅಗಸ್ಟ್ ೦೬, ೨೦೧೯ರಂದು ಹೃದಯಾಘಾತದಿಂದ ಮರಣ.
ಉಲ್ಲೇಖಗಳು
ವರ್ಗ:ಭಾರತದ ರಾಜಕಾರಣಿಗಳು ವರ್ಗ:ಮಹಿಳಾ ರಾಜಕಾರಣಿಗಳು ವರ್ಗ:೨೦೧೯ ನಿಧನ ವರ್ಗ:೧೯೫೨ ಜನನ ವರ್ಗ:ಭಾರತೀಯ ಜನತಾ ಪಕ್ಷ
ಮ್ಯಾನ್ಮಾರ್ ಸಾರ್ವತ್ರಿಕ ಚುನಾವಣೆ-2015
೨೦೧೫ರಲ್ಲಿ ಮಯನ್ಮಾರ್ ರಾಷ್ಟ್ರೀಯ ಲೀಗ್ ಫಾರ್` ಡೆಮಾಕ್ರಸಿ ಪಕ್ಷಕ್ಕೆ ಬಹುಮತ
ಮಯನ್ಮಾರ್ನಲ್ಲಿ 8 ನವೆಂಬರ್ 2015 ರಂದು ಸಾರ್ವತ್ರಿಕ ಚುನಾವಣೆಗಳು ನಡೆದವು. ಈ ಚುನಾವಣೆಯಲ್ಲಿ ರಾಷ್ಟ್ರೀಯ ಲೀಗ್.ಫಾರ್` ಡೆಮಾಕ್ರಸಿ ಪಕ್ಷವು, ರಾಷ್ಟ್ರೀಯ ಸಂಸತ್ತಿನ ಮೇಲ್ಮನೆ (ರಾಷ್ಟ್ರಗಳನ್ನು ಹೌಸ್) ಮತ್ತು ಒಕ್ಕೂಟದ ಅಸೆಂಬ್ಲಿ ಕೆಳಮನೆ (ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್), ಈ ಎರಡೂ ಸದನಗಳಲ್ಲಿ ಸ್ಪಷ್ಟ ಬಹುಮತ ಪಡೆಯಿತು. ಮತದಾನವು ಸೇನಾ ನೇಮಕ ಸ್ಥಾನಗಳನ್ನು ಹೊರತುಪಡಿಸಿ, ಎಲ್ಲಾ ಕ್ಷೇತ್ರಗಳಲ್ಲಿ ನಡೆಯಿತು. ಮತ್ತು ಬರ್ಮಾ ಒಕ್ಕೂಟದ ಮತ್ತು  ರಾಜ್ಯದ ಅಸೆಂಬ್ಲಿಯ ಸದಸ್ಯರ ಸ್ಥಾನಗಳ ಆಯ್ಕೆ ಯೂ ಆಯಿತು, ಮತ್ತು ನಿರ್ದಿಷ್ಟ ಪ್ರದೇಶಲ್ಲಿ ಮಾತ್ರ ರಾಜ್ಯಗಳು ಜನಾಂಗೀಯ ಹುಟ್ಟಾವದ (Hluttaws) ಅಲ್ಪಸಂಖ್ಯಾತರ ಜನಾಂಗೀಯ ವ್ಯವಹಾರಗಳ ಮಂತ್ರಿಗಳ ಆಯ್ಕೆಯೂ  ಆಯಿತು. (ಅಲ್ಪಸಂಖ್ಯಾತರ ಜನಾಂಗೀಯರಿಂದ ಆಯ್ಕೆಯಾದ ಸದಸ್ಯರ ಮತಕ್ಷೇತ್ರಗಳಲ್ಲಿ ಗೊತ್ತುಪಡಿಸಿದ ಮತದಾರರು ಮಾತ್ರಾ ಅವರಿಗೆ ಮತ ನೀಡಲು ಅರ್ಹತೆ ಪಡೆದಿದ್ದಾರೆ.)
1990 ರ ನಂತರ ದೇಶದಲ್ಲಿ ನಡೆದ ಮೊದಲ ಮುಕ್ತ ಚುನಾವಣೆ ಇದು. 1990 ರ ಚುನಾವಣೆಯಲ್ಲಿ ಡೆಮಾಕ್ರಸಿ ನ (NLD: National League for Democracy) ವಿಜಯ ಸಾಧಿಸಿದರೂ,  ನಂತರ ರಾಷ್ಟ್ರೀಯ ಲೀಗ್ ನ ಮಿಲಿಟರಿ ಸರ್ಕಾರವು ಅದನ್ನು ಅಕ್ರಮವೆಂದು ಘೋಷಿಸಿತು. ಅವು. ಸಮೀಕ್ಷೆಯಲ್ಲಿ ವ್ಯಾಪಕವಾಗಿ ವ್ಯವಸ್ಥಿತ ವಂಚನೆ ಆರೋಪದಿಂದಾಗಿ ಬಹಿಷ್ಕರಿಸಿಮ್ದ, ಚುನಾವಣೆಯು (ಅಸಿಂಧು,) ರದ್ದಾಯಿತು.
ಬರ್ಮಾದ ಒಕ್ಕೂಟದ ಸಂಸತ್ತಿನ ಸ್ವರೂಪ
ವಿಧಾನಸಭೆಯ: ಹದಿನಾಲ್ಕು ಪ್ರಮುಖ ಆಡಳಿತಾತ್ಮಕ ಪ್ರತಿ ಪ್ರದೇಶಗಳು ಮತ್ತು ರಾಜ್ಯಗಳು ತನ್ನದೇ ಆದ ಸ್ಥಳೀಯ/ ಪ್ರಾತೀಯ ಚುನಾಯಿತ ಶಾಸನ ಸಭೆಗಳನ್ನು (ಊಟuಣಣಚಿತಿ) ಹೊಂದಿದೆ.. ಮಯನ್ಮಾರದ ಸಂಸತ್ತು (ಜೇಯಾದ ಪಯಿದಾಂಗ್ಸು ಹ್ಲಿಟ್ಟಾವ ನಯಿಪಯಿದಾವ್) 31 ಕಟ್ಟಡಗಳ ಸಂಕೀರ್ಣದಲ್ಲಿದೆ. ಅದು ಬೌದ್ಧಧರ್ಮದ 31 ಅAತರಿಕ್ಷದ ತತ್ವಗಳನ್ನು ಪ್ರತಿನಿಧಿಸುವುದೆಂದು ಭಾವಿಸಲಾಗಿದೆ. [1] ಮಾರ್ಚ್ 2012 ರಂದು 7 ನವೆಂಬರ್ 2010 ರಂದು ಬರ್ಮಾದ ಸಂಸದರು ಸಾರ್ವತ್ರಿಕ ಚುನಾವಣೆಯಲ್ಲಿ ಆಯ್ಕೆಯಾಗಿದ್ದರು, ಸಂಸದರು ರಾಷ್ಟ್ರೀಯ ಸಂಸತ್ತನ್ನು   (Pyidaungsu Hluttaw) ಮರು-ಸೇರುವಿಕೆಗೆ / ಪುನರ್- ಸಂಯೋಗ ಹೊಂದಲು  ನಿರ್ಧಾರ ಮಾಡಿದರು. ಮೊದಲ *ಸಂಯುಕ್ತ ಮ್ಯಾನ್ಮಾರ್,:1988 ಮತ್ತು 2011, ರ ನಡುವೆ ಆಡಳಿತಾರೂಢ ಸರ್ಕಾರವು ‘ರಾಜ್ಯ ಶಾಂತಿ ಮತ್ತು ಅಭಿವೃದ್ಧಿ ಮಂಡಳಿ’ ಎಂಬ ಹೆಸರಿನಲ್ಲಿ ಆಡಳಿತ ನೆಡಸುತ್ತಿದ್ದುದರಿಂದ , ಯಾವುದೇ ಚುನಾವಣೆ ಅಥವಾ ಸಂಸತ್ತಿನ ಕಾರ್ಯ ನೆಡೆಯಲಿಲ್ಲ. ಮಯನ್ಮಾರ್`ನ ಸಂಸತ್ತು (ಪಯಿಡಾಗ್ಸು ಹ್ಲುಟ್ಟಾವ - The Pyidaungsu Hluttaw) ಸದನದ್ವಯವುಳ್ಳ ವ್ಯವಸ್ಥೆ ಹೊಂದಿದೆ.
ಸಂಸತ್`ರಚನೆ
ಈ ನೀತಿಯು ಇಂಡೋನೇಷ್ಯಾ ದೇಶದ ಮಾದರಿ ಹೋಲುತ್ತದೆ.ಸಂಸತ್ತಿನಲ್ಲಿ ಸೇನಾ ನೇಮಕವಾದ ಸಂಸದೀಯ ಸ್ಥಾನಗಳನ್ನು ಖಾತರಿಪಡಿಸುತ್ತದೆ., ( ಸಿದ್ಧಾಂತದ ಭಾಗವಾಗಿ).
2015 ಚುನಾವಣೆಗೆ ಚುನಾವಣಾ ಆಯೋಗದ ಸಿದ್ಧತೆ
ಚುನಾವಣೆಗೆ ಮುಂಚೆ, 91 ರಾಜಕೀಯ ಪಕ್ಷಗಳು 2015 ಚುನಾವಣೆಯಲ್ಲಿ ಭಾಗವಹಿಸಲು ದಾಖಲಿಸಿಕೊಂಡಿದ್ದಾರೆ. ಮ್ಯಾನ್ಮಾರ್ ಒಕ್ಕೂಟದ ಚುನಾವಣಾ ಆಯೋಗ (Uಇಅ ಯು..ಇ.ಸಿ), ಜುಲೈ 2015 ರಲ್ಲಿ,, ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ (ಕೆಳಮನೆ)ಗೆ 330 ಕ್ಷೇತ್ರಗಳಲ್ಲಿ: ಸಂಸದೀಯ ಪ್ರತಿನಿಧಿಗಳನ್ನು ಆರಿಸಲು, ಮತ್ತು ರಾಷ್ಟ್ರೀಯ ಪ್ರಿನಿಧಿಗಳ  (ಮೇಲ್ಮನೆ), 168 ಸದಸ್ಯರ ಚುನಾವಣೆಗೆ ನಾಲ್ಕು ಮಟ್ಟದ ಚುನಾವಣೆಗೆ ವ್ಯವಸ್ಥೆ ಮಾಡಿತು. 644 ಸದಸ್ಯರ ಪ್ರಾದೇಶಿಕ ಹ್ಲುಟ್ಟಾವ (ಊಟuಣಣಚಿತಿs ಹ್ಲುಟ್ಟಾವ) (ಸ್ಥಳೀಯ ಶಾಸನಸಭೆಯನ್ನು) ಮತ್ತು 29.ಅಲ್ಪಸಂಖ್ಯಾತ ಸಚಿವರ ಆಯ್ಕೆಗೆ ಸಿದ್ಧತೆ ಮಾಡಿತು. ಅಂತರರಾಷ್ಟ್ರೀಯ ವೀಕ್ಷಕರಿಗೆ ಅವಕಾಶಮಾಡಿ ಕೊದಲಾಯಿತು. [4]
ಕೇಂದ್ರ ಚುನಾವಣಾ ಆಯೋಗ ಉತ್ತರದ(ತತ್ಮದಾವ) ಖಿಚಿಣmಚಿಜಚಿತಿ ಮತ್ತು ಬಂಡಾಯಗಾರ ಶಾನ್ ರಾಜ್ಯ ಆರ್ಮಿ ನಡುವೆ ಸಶಸ್ತ್ರ ಘರ್ಷಣೆಗಳ ಕಾರಣ, ಶಾನ್ ರಾಜ್ಯದಲ್ಲಿ (ಕೆಯಿತಿಏಥಿeಣhi) ಮತ್ತು ಉಪನಗರ ಮೋಂಗ್ ಹ್ಸು ಗಳಲ್ಲಿ ಚುನಾವಣೆ ರದ್ದುಗೊಳಿಸಲಾಗಿದೆ.. ಚುನಾವಣೆಗಳು ಮತ್ತಷ್ಟು ದೇಶದ ವಾ ಸ್ವಯಂ ಆಡಳಿತ ವಿಭಾಗ ವ್ಯಾಪ್ತಿಯಲ್ಲಿ ಬರುತ್ತದೆ. ಹೊಪಾಂಗ್ ಮತ್ತು ನಮತಿತಿ (ಊoಠಿಚಿಟಿg, ಓಚಿmಣiಣ) ಇವೆರಡೂ, ಕೆಲವು ಹಳ್ಳಿಗಳು, ಬಂಡಾಯಗಾರರ ಅಥವಾ ಯುನೈಟೆಡ್ ವಾ ರಾಜ್ಯದ ಸೇನೆಯ ವಶದಲ್ಲಿದ್ದವು. ಈ ಚುನಾವಣೆ ರದ್ದು ಆದ್ದರಿಂದ, ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ ನಲ್ಲಿ 7 ಸ್ಥಾನಗಳು ಮತ್ತು ಶಾನ್ ರಾಜ್ಯ ರಾಷ್ಟ್ರೀಯ ಸದನದಲ್ಲಿ (ಹುಟ್ಟಾವ-ಊಟuಣಣಚಿತಿ) 14 ಸ್ಥಾನಗಳು ಖಾಲಿ ಉಳಿಯುತ್ತವೆ.
೨೦೧೫ ಚುನಾವಣಾ ಫಲಿತಾಂಶ
೨೦೧೫ರಲ್ಲಿ ರಾಷ್ಟ್ರೀಯ ಲೀಗ್ ಫಾರ್` ಡೆಮಾಕ್ರಸಿ ಪಕ್ಷವು, (NLD) ರಾಷ್ಟ್ರ ಅಸೆಂಬ್ಲಿಯಲ್ಲಿ (Assembly of the Union) 86 ರಷ್ಟು ಸ್ಥಾನಗಳನ್ನು ತೆಗೆದುಕೊಳ್ಳುವ, ಒಂದು ಮಹತ್ತರ ವಿಜಯವನ್ನು  ಸಾಧಿಸುತು. ಪ್ರತಿನಿಧಿಗಳ ಸಭೆಯಲ್ಲಿ (House of Representatives) 235, ಮತ್ತು ರಾಷ್ತ್ರಿಯ (ಒಕ್ಕೂಟದ) ಪರಿಷತ್ತಿನಲ್ಲಿ (the House of Nationalities 135 ಸ್ಥಾನಗಳನ್ನು ಪಡೆದು -ಶೇ. 67 ರಷ್ಟು ಬಹುಮತ ದಾಖಲಿಸಿತು. ಸರ್ಕಾರದ ಸಾಮಾನ್ಯ ವ್ಯವಹಾರವನ್ನು ನಡೆಸಲು  ಸರಳ ಬಹುಮತ ಅಗತ್ಯವಿದೆ, 67% ಬಹುಮತವು  ಸೇನಾ ಪರ ಮತ್ತು ಅದರ ಬೆಂಬಲಿತ -ಯು.ಎಸ್.ಡಿ.ಪಿ.( USDP:Union Solidarity and Development Party) ಮತ್ತು ಮಿಲಿಟರಿಯನ್ನು  ಪ್ರತಿನಿಧಿಸುವ ನೇಮಕಗೊಂಡ  ಶಾಸಕರ ಸಂಯೋಜಿತ (ಒಟ್ಟು) ಮತದಾನದವನ್ನು  ಮೀರಿಸುವ ಬಹುಮತವನ್ನು ಎನ್.ಎಲ್.ಡಿ. ಪಡೆದಿದೆ.   (ಮಿಲಿಟರಿ ಬಣವನ್ನು ಸೋಲಿಸಲು ಕನಿಷ್ಠ ಶೇಕಡಾ 67 ರಷ್ಟು ಅಗತ್ಯವಿದೆ.) ಎನ್.ಎಲ್.ಡಿ. ನಾಯಕಿ ಆಂಗ್ ಸಾನ್ ಸೂ ಕಿ  ಯ ಎನ್.ಎಲ್.ಡಿ ಪಕ್ಷ ಆಡಳಿತ ನಡೆಸಲು ಬೇಕಾದ ಸಾಮಾನ್ಯ ಬಹುಮತಕ್ಕಿಂತ ಹೆಚ್ಚನ ಬಹುಮತ ಪಡೆದು ಮಿಲಿಟರಿ ಬೆಂಬಲಿತ ಪಕ್ಷಗಳ  ಒಕ್ಕೂಟವನ್ನೂ ಎದುರಿಸಿ, ಅದ್ಯಕ್ಷ ಚುನಾವಣೆಗೆ ಬೇಕಾದ ಬಹುಮತವನ್ನು ಪಡೆಯಿತು. ಆದರೆ ಎನ್.ಎಲ್.ಡಿ. ನಾಯಕಿ ಆಂಗ್ ಸಾನ್ ಸೂ ಕಿ ಸಾಂವಿಧಾನಿಕವಾಗಿ ಅನರ್ಹತೆ ಹೊಂದಿದ್ದಾರೆ. (ಅವರ ದಿವಂಗತ ಗಂಡನೂ  ಮತ್ತು ಅವಳ ಎರಡೂ ಮಕ್ಕಳು ವಿದೇಶಿ ನಾಗರಿಕರು ಎಂದು ಅವಳ ಅಧ್ಯಕ್ಷತೆಯನ್ನು  ತಡೆಹಿಡಿಯಲಾಗುತ್ತದೆ. ಆ ಸಂವಿಧಾನದಲ್ಲಿ ಅದಕ್ಕೆ ಅವಕಾಶವಿಲ್ಲ). ಆದರೆ ಸೂ ಕಿ ಅವರು ಯಾವುದೇ ಎನ್.ಎಲ್.ಡಿ.  ನೇತೃತ್ವದ ಸರ್ಕಾರದಲ್ಲಿ ತಾವು ನಿಜವಾದ ಅಧಿಕಾರವನ್ನು ಹೊಂದಿರುವುದಾಗಿ ಘೋಷಿಸಿದರು. http://
ರಾಷ್ಟ್ರಗಳ ಹೌಸ್
ಮತದಾನದ ಬೂತ್`ನಲ್ಲಿ ಒಂದು ಮತಪತ್ರವನ್ನು ಮತ್ತು ರಬ್ಬರ್ ಸ್ಟಾಂಪ್‍ಇಡಲಾಗಿತ್ತು. ರಾಷ್ಟ್ರಗಳ ಸದನಕ್ಕೆ (Amyotha Hluttaw) 224 ಸ್ಥಾನಗಳಲ್ಲಿ 168 ಚುನಾವಣೆ ನಡೆದಿತ್ತು. ಮಿಲಿಟರಿ ನೇಮಕವಾದ ಉಳಿದ ಚುನಾಯಿತರಲ್ಲದ 56 ಸ್ಥಾನಗಳನ್ನು ಕಾಯ್ದಿರಿಸಲಾಗಿದೆ. (25%) ಇವನ್ನು "ರಕ್ಷಣಾ ಸೇವೆಗಳು ಪ್ರತಿನಿಧಿ" ಕೋಟಾ ಎಂದು ಕರೆಯಲಾಗುತ್ತದೆ ಆಯ್ಕೆಯಾದರು, ಉಸ್ತುವಾರಿಗೆ ಪೋಲಿಸ್ ಬದಲಿಗೆ ರಕ್ಷಣಾ (Tatmadaw ಸಿಬ್ಬಂದಿ ತೆಗೆದುಕೊಳ್ಳಲಾಗಿದೆ;). ಪ್ರತಿ ಸ್ವಯಂ ಆಡಳಿತ ವಲಯದಿಂದ ಸೇರಿದಂತೆ ರಾಜ್ಯದ / ಪ್ರತಿ ಪ್ರಾಂತ್ಯಕ್ಕೆ ಒಬ್ಬ ಸದಸ್ಯರಂತೆ  ಚುನಾಯಿತರಾದ  12 ಸದಸ್ಯರು ಇರುತ್ತಾರೆ.
ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್-ಪ್ರತಿನಿಧಿಗಳ ಸಭೆ
ಶಾನ್ ರಾಜ್ಯದಲ್ಲಿ ನಡೆಯುತ್ತಿರುವ ರಾಜ್ಯದ ವಿರುದ್ಧದ ಸಶಸ್ತ್ರ ದಂಗೆಗಳ ಕಾರಣ ಏಳು ಸ್ಥಾನಗಳು ರದ್ದಾದ ನಂತರ 323 ಸ್ಥಾನಗಳು ತುಂಬಿಸಲ್ಪ ಚುನಾಯಿತ ಎಂದು ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ (Pyithu Hluttaw) 440 ರಲ್ಲಿ  330 ಚುನಾಯಿತ ಸ್ಥಾನಗಳನ್ನು, ಇವೆ. ಉಳಿದ 110 ಸ್ಥಾನಗಳನ್ನು (25%) ಚುನಾಯಿತ, ಬದಲಿಗೆ (ಮಿಲಿಟರಿ ಸಿಬ್ಬಂದಿ ನೇಮಕಾತಿಗೆ ಇಡಲಾಗಿದೆ; ಅವರನ್ನು  ಅಧಿಕೃತವಾಗಿ "ರಕ್ಷಣಾ ಸೇವೆಗಳ ಪ್ರತಿನಿಧಿ" ಎಂದು ಕರೆಯಲಾಗುತ್ತದೆ. (ಮಿಲಿಟರಿ. ಸದಸ್ಯರು, ಪಟ್ಟಣ ಮತ್ತು ಜನಸಂಖ್ಯೆಯ ಆಧಾರದಲ್ಲಿ ಆಯಾ ಕ್ಷೇತ್ರಗಳಲ್ಲಿ ಆಯ್ಕೆಯಾಗಿರುತ್ತಾರೆ.)
ಉಲ್ಲೇಖ
ವರ್ಗ:ಏಷ್ಯಾದ ಚುನಾವಣೆಗಳು ವರ್ಗ:ಏಷ್ಯಾ ವರ್ಗ:ಮಯನ್ಮಾರ್ *
ಬೇಡಿಕೆಯ ಬೆಲೆ ಸ್ಥಿತಿಸ್ಥಾಪಕತ್ವ
"ಬೇಡಿಕೆಯ ಬೆಲೆ ಸ್ಥಿತಿಸ್ಥಾಪಕತ್ವ"ವು ಅರ್ಥಶಾಸ್ತ್ರದಲ್ಲಿ ಬಹಳ ಮಹತ್ವವಾದ ಆರ್ಥಿಕ ಪದಾವಲಿಯಾಗಿದೆ. ಇದು ಪ್ರಮಾಣದಲ್ಲಿ ಹಾಗೂ ಬೆಲೆಯಲ್ಲಿ ಆಗುವ ಬದಲಾವಣೆಯನ್ನು ಅಳತೆ ಮಾಡುತ್ತದೆ. ಬೇಡಿಕೆಯ ನಿಯಮದ ಪ್ರಕಾರ ವಸ್ತುವಿನ ಬೆಲೆಯಲ್ಲಿ ಬದಲಾವಣೆಯಾದರೆ ಅದರ ಬೇಡಿಕೆಯಲ್ಲಿಯೂ ಬದಲಾವಣೆಯಾಗುತ್ತದೆ. ವಸ್ತುವಿನ ಬೆಲೆ ಏರಿದರೆ ಅದರ ಬೇಡಿಕೆ ಕಡಿಮೆಯಾಗುತ್ತದೆ. ವಸ್ತುವಿನ ಬೆಲೆ ಇಳಿದರೆ ಅದರ ಬೇಡಿಕೆ ಹೆಚ್ಚಾಗುತ್ತದೆ. ಬೆಲೆಯಲ್ಲಿಯ ಬದಲಾವಣೆಯಿಂದ ಬೇಡಿಕೆಯಲ್ಲಿ ಎಷ್ಟರ ಮಟ್ಟಿಗೆ ಬದಲಾವಣೆಯಾಗುತ್ತೆದೆಂಬುದನ್ನು ಬೇಡಿಕೆಯ ಬೆಲೆ ಸ್ಥಿತಿಸ್ಥಾಪಕತ್ವವು ವಿವರಿಸುತ್ತದೆ. ಬೇಡಿಕೆಯಲ್ಲಿ ವ್ಯತ್ಯಾಸವಾದಂತೆ ಬೇಡಿಕೆಯ ಪ್ರಮಾಣದಲ್ಲಿ ವ್ಯತ್ಯಾಸವಾಗುತ್ತದೆ. ಆದರೆ ಎಲ್ಲಾ ವಸ್ತುಗಳ ಬೇಡಿಕೆಯಲ್ಲಿನ ವ್ಯತ್ಯಾಸವು ಒಂದೇ ರೀತಿಯಾಗಿರುವದಿಲ್ಲ. ಕೆಲವು ವಸ್ತುಗಳ ಬೇಡಿಕೆಯಲ್ಲಿನ ವ್ಯತ್ಯಾಸವು ಸಣ್ಣ ಪ್ರಮಾಣದಲ್ಲಿ ಆಗಬಹುದು. ಇನ್ನು ಕೆಲವು ವಸ್ತುಗಳ ಬೇಡಿಕೆಯಲ್ಲಿನ ವ್ಯತ್ಯಾಸವು ದೊಡ್ಡ ಪ್ರಮಾಣದಲ್ಲಿ ಆಗಬಹುದು. ಇನ್ನೂ ಕೆಲವು ವಸ್ತುಗಳ ಬೆಲೆ ಏರಿದರೂಇಲ್ಲವೆ ಇಳಿದರೂ ಅವುಗಳ ಬೇಡಿಕೆಯ ಪ್ರಮಾಣದಲ್ಲಿ ಬಹಳಷ್ಟು ವ್ಯತ್ಯಾಸವು ಆಗದೆ ಇರಬಹುದು. ಅಂದರೆ ಕೆಲವು ವಸ್ತುಗಳು ಬೆಲೆಯು ಸ್ವಲ್ಪ ಏರಿದರೆ ಅವುಗಳ ಬೇಡಿಕೆಯು ಬಹಳಷ್ಟು ಹೆಚ್ಚಾಗಬಹುದು. ಆದರೆ ಇನ್ನು ಕೆಲವು ವಸ್ತುಗಳ ಬೆಲೆಯು ಏರಿದರೂ ಇಲ್ಲವೆ ಇಳಿದರೂ ಅವುಗಳ ಬೇಡಿಕೆಯ ಪ್ರಮಾಣದಲ್ಲಿ ಬಹಳಷ್ಟು ವ್ಯತ್ಯಾಸ ಕಂಡು ಬಾರದಿರಬಹುದು. ಹೀಗೆ ಬೆಲೆಯಲ್ಲಾಗುವ ಬದಲಾವಣೆಯಿಂದ ಬೇಡಿಕೆಯಲ್ಲಾಗುವ ಬದಲಾವಣೆಯ ಪ್ರಮಾಣವನ್ನು ಬೇಡಿಕೆಯ ಸ್ಥಿತಿಸ್ಥಾಪಕತ್ವವು ತೋರಿಸುತ್ತದೆ. ಬೇಡಿಕೆಯ ಸ್ಥಿತಿಸ್ಥಾಪಕತ್ವವನ್ನು ಮಾರ್ಷಲ್ ಅವರು ಈ ರೀತಿ ವಿವರಿಸಿದ್ದಾರೆ. ಒಂದು ವಸ್ತುವಿನ ಬೆಲೆ ಇಳಿದರೆ, ಅದರ ಬೇಡಿಕೆಯ ಪ್ರಮಾಣದಲ್ಲಿನ ಹೆಚ್ಚಳವು ಸ್ವಲ್ಪ ಇಲ್ಲವೆ ಬಹಳಷ್ಟು ಆಗಬಹುದು.ಇದಕ್ಕನುಗುಣವಾಗಿ ಒಂದು ಮಾರುಕಟ್ಟೆಯಲ್ಲಿ ಬೇಡಿಕೆಯ ಸ್ಥಿತಿಸ್ಥಾಪಕತ್ವವು ಅಧಿಕವಾಗಿರುತ್ತದೆ ಇಲ್ಲವೆ ಕಡಿಮೆಯಾಗಿರುತ್ತದೆ. ಆದುದರಿಂದ ಬೇಡಿಕೆಯ ಬೆಲೆ ಸ್ಥಿತಿಸ್ಥಾಪಕತ್ವವು ಬೆಲೆಯಲ್ಲಾಗುವ ಬದಲಾವಣೆಯಿಂದ ಬೇಡಿಕೆಯಲ್ಲಿ ಯಾವ ಮಟ್ಟದ ಬದಲಾವಣೆಯಾಗುತ್ತದೆಂಬುದನ್ನು ತೋರಿಸುತ್ತದೆ. ಡಾ. ಮಾರ್ಷಲ್ರು ಬೇಡಿಕೆಯ ಸ್ಥಿತಿಸ್ಥಾಪಕತ್ವವನ್ನು ಅಳೆಯಲು ಈ ಸೂತ್ರವನ್ನು ನೀಡಿದ್ದಾರೆ. ಸ್ಥಿತಿಸ್ಥಾಪಕ = ಬೇಡಿಕೆಯಲ್ಲಿ ಪ್ರತಿಶತ ವ್ಯತ್ಯಾಸ / ಬೆಲೆಯಲ್ಲಿ ಪ್ರತಿಶತ ವ್ಯತ್ಯಾಸ
ಸ್ಥಿತಿಸ್ಥಾಪಕತ್ವವನ್ನು ನಿರ್ಧರಿಸುವ ಅಂಶಗಳು
ಎಲ್ಲ ವಸ್ತುಗಳ ಬೇಡಿಕೆಯ ಸ್ಥಿತಿಸ್ಥಾಪಕತ್ವವು ಒಂದೇ ವಿಧನಾಗಿರುವುದಿಲ್ಲ. ಅಲ್ಲದೆ ಅದೇ ವಸ್ತುವಿಗೆ ಅದು ಎಲ್ಲ ಕಾಲಕ್ಕೂ ಒಂದೇ ಸಮನಾವಾಗಿರುವುದಿಲ್ಲ. ಏಕೆಂದರೆ ಬೇಡಿಕೆಯ ಸ್ಥಿತಿಸ್ಥಾಪಕತ್ವವು ಅನೇಕ ಅಂಶಗಳನ್ನು ಅವಲಂಬಿಸಿರುತ್ತದೆ. ಈ ಅಂಶಗಳನ್ನು ಕೆಳಗೆ ವಿವರಿಸಿದೆ.
ಬೇಡಿಕೆಯ ಬೆಲೆಯ ಸ್ಥಿತಿಸ್ಥಾಪಕತ್ವದ ಮಹತ್ವ
ಇದು ಉತ್ಪಾದಕರಿಗೆ ಮತ್ತು ವ್ಯಾಪಾರಸ್ಥರಿಗೆ ತಮ್ಮ ಸರಕುಗಳ ಬೆಲೆಯನ್ನು ನಿರ್ಧರಿಸಲು ಮಾರ್ಗದರ್ಶನ ನೀಡುತ್ತದೆ. ಬೇಡಿಕೆಯ ಬೆಲೆಯ ಸ್ಥಿತಿಸ್ಥಾಪಕತ್ವ ಕಡಿಮೆ ಇದ್ದರೆ, ಉತ್ಪಾದಕರಿಗೆ ಮತ್ತು ವ್ಯಾಪಾರಸ್ಥರಿಗೆ ಬೆಲೆಯನ್ನು ಸುಲಭವಾಗಿ ಏರಿಸಬಹುದಾಗಿದೆ. ಆದ್ದರಿಂದ ಬೇಡಿಕೆಯಲ್ಲಿ ಯಾವ ವ್ಯತ್ಯಾಸವು ಉಂಟಾಗದು. ಆದರೆ ಬೇಡಿಕೆಯ ಸ್ಥಿತಿಸ್ಥಾಪಕತ್ವ ಹೆಚ್ಚಿದ್ದರೆ ಅವರು ಕಡಿಮೆ ಬೆಲೆಯನ್ನು ನಿಗದಿ ಮಾಡಿ ಇಲ್ಲವೆ ಬೆಲೆಯನ್ನು ಇಳಿಸಿ, ಹೆಚ್ಚು ಮಾರಟ ಮಾಡಿ, ಹೆಚ್ಚು ಲಾಭವನ್ನು ಗಳಿಸಬಹುದಾಗಿದೆ.
ಉಲ್ಲೇಖಗಳು
<References />
ವರ್ಗ:ಅರ್ಥಶಾಸ್ತ್ರ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಮಂಜಿನನಾರು
ಮಂಜಿನನಾರು ಲಲಿಯೇಸೀ ಕುಟುಂಬಕ್ಕೆ ಸೇರಿದ ಉಪಯುಕ್ತ ಸಸ್ಯ (ಬೋಸ್ಟ್ರಿಂಗ್ ಹೆಂಪ್). ಸ್ಯಾನ್ಸ್‌ವಿಯರಿಯ ರಾಕ್ಸ್‌ಬರ್ಗಿಯಾನ ಇದರ ವೈಜ್ಞಾನಿಕ ನಾಮ.
ವಿವರಣೆ
ಇದು ಶುಷ್ಕ ಪರಿಸ್ಥಿತಿಗೆ ಹೊಂದಿಕೊಂಡು ಬೆಳೆಯುವ ಸಸ್ಯ. ಕಾಂಡ ನೆಲದಲ್ಲಿ ಹುದುಗಿರುವಂಥ ಗುಪ್ತ ಬಗೆಯದು. ನೆಲಮಟ್ಟದಿಂದ ಗುಂಪಾಗಿ ಎಲೆಗಳು ಹುಟ್ಟುತ್ತವೆ. ಎಲೆಗಳು ರಸಭರಿತ, ಮಾಂಸಲ, ಚಪ್ಪಟೆ ಹಾಗೂ ಮಂದ. ತುದಿ ಮೊನಚಾಗಿ ಭರ್ಜಿಯ ಮೊನೆಯಂತಿದೆ. ಎಲೆಗುಚ್ಛದ ಕೇಂದ್ರದಿಂದ ಹೂದಿಂಡು (ಸ್ಕೇಪ್) ಮೂಡಿ ರೆಸೀಮ್ ಮಾದರಿಯಲ್ಲಿ ಹೂಗಳು ಅರಳುತ್ತವೆ. ಪ್ರತಿ ಹೂವಿನಲ್ಲಿ 6 ಪೆರಿಯಾಂತ್ ಹಾಲೆಗಳು, 6 ಕೇಸರಗಳು ಮತ್ತು ಮೂರು ಕಾರ್ಪೆಲುಗಳಿಂದ ರಚಿತವಾದ ಉಚ್ಚಸ್ಥಾನದ ಅಂಡಾಶಯ ಇದೆ. ಫಲ ಸಂಪುಟ ಮಾದರಿಯದು. ಒಳಗೆ 1-3 ಬೀಜಗಳುಂಟು.
ಉಪಯೋಗಗಳು
ಇದರ ಎಲೆಗಳಿಂದ ದೊರೆಯುವ ನಾರು ರೇಷ್ಮೆಯಂತೆ ಮೃದುವಾಗಿದ್ದು ಸ್ಥಿತಿಸ್ಥಾಪಕ ಗುಣ ಪಡೆದಿದೆ. ದೃಢ ಮತ್ತು ಉಪಯುಕ್ತ ಆಗಿರುವ ಇದನ್ನು ಹಗ್ಗ, ಹುರಿ, ಟ್ವೈನ್ ದಾರಗಳ ತಯಾರಿಕೆಗೆ ಬಳಸಲಾಗುತ್ತದೆ. ಮೀನಿನ ಬಲೆಗಳಿಗೂ ಇದರ ಉಪಯೋಗ ಉಂಟು. ಬಿಲ್ಲಿನ ಹೆದೆಗೆ ಅತ್ಯುತ್ತಮವೆನ್ನಲಾಗಿದೆ.
ಉಲ್ಲೇಖಗಳು
ವರ್ಗ:ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆಹೇರಿ
ಆಹೇರಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ 50 ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ ಮಧ್ಯಮ ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ ವಾಣಿಜ್ಯ ಬೆಳೆಗಳು ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ. ತರಕಾರಿ ಬೆಳೆಗಳು ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ವಿಜಯಪುರ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು ವರ್ಗ:ವಿಜಯಪುರ ಜಿಲ್ಲೆ ವರ್ಗ:ವಿಜಯಪುರ ತಾಲ್ಲೂಕು
ಅನ್ನೇನಹಳ್ಳಿ(ತುಮಕೂರು)
ಅನ್ನೇನಹಳ್ಳಿ(Annenahalli) ಇದು ತುಮಕೂರುಜಿಲ್ಲೆಯತುಮಕೂರುತಾಲೂಕಿನಲ್ಲಿ ಒಂದು ಗ್ರಾಮವಾಗಿದೆ.
ಅನ್ನೇನಹಳ್ಳಿ (೬೧೧೪೩೪)
ಅನ್ನೇನಹಳ್ಳಿ ೨೦೧೧ ಜನಗಣತಿ ಕೋಡ್ ಸಂಖ್ಯೆ:೬೧೧೪೩೪
ಭೌಗೋಳಿಕ ಸ್ಥಳ ಮತ್ತು ಜನಸಂಖ್ಯೆಯ
ಅನ್ನೇನಹಳ್ಳಿ ಇದು ತುಮಕೂರುಜಿಲ್ಲೆಯತುಮಕೂರು ತಾಲೂಕಿನಲ್ಲಿ ೩೧೩.೯೩ ಹೆಕ್ಟೇರ ಕ್ಷೇತ್ರದ ಒಂದು ಗ್ರಾಮವಾಗಿದೆ. ೨೦೧೧ರ ಜನಗಣತಿ ಪ್ರಕಾರ ಈ ಗ್ರಾಮದಲ್ಲಿ ೧೭೬ ಕುಟುಂಬಗಳು ಮತ್ತು ಒಟ್ಟು ಜನಸಂಖ್ಯೆ ೬೭೧ ಇವೆ. ಇದರ ಅತ್ಯಂತ ಹತ್ತಿರದ ಪಟ್ಟಣ ತುಮಕೂರು ೧೦.೩ ಕಿಲೋಮೀಟರ ಅಂತರದಲ್ಲಿದೆ. ಇಲ್ಲಿ ೩೪೫ ಪುರುಷರು ಮತ್ತು ೩೨೬ ಮಹಿಳೆಯರು ಇದ್ದಾರೆ. ಇಲ್ಲಿ ಪರಿಶಿಷ್ಟ ಜಾತಿ ಜನಸಂಖ್ಯೆ ೧೧೬ ಇದ್ದು ಪರಿಶಿಷ್ಟ ಪಂಗಡ ಜನಸಂಖ್ಯೆ ೭೫ ಇವೆ. ಈ ಗ್ರಾಮದ ಜನಗಣತಿ ಸ್ಥಳ ನಿರ್ದೇಶನ ಸಂಖ್ಯೆ ೬೧೧೪೩೪ ಆಗಿದೆ.
ಶೈಕ್ಷಣಿಕ ಸೌಲಭ್ಯಗಳು
ಅತ್ಯಂತ ಹತ್ತಿರದ ಪೂರ್ವ-ಪ್ರಾಥಮಿಕ ಶಾಲೆ (Oorukere) ಗ್ರಾಮದಿಂದ ೫ ಕಿಲೋಮೀಟರಗಿಂತ ಕಡಿಮೆ ದೂರದಲ್ಲಿದೆ. ೧ ಸರಕಾರಿ ಪ್ರಾಥಮಿಕ ಶಾಲೆ ಗ್ರಾಮದಲ್ಲಿದೆ. ಅತ್ಯಂತ ಹತ್ತಿರದ ಮಾಧ್ಯಮಿಕ ಶಾಲೆ (Yellapura) ಗ್ರಾಮದಿಂದ ೫ ರಿಂದ ೧೦ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ಸೆಕೆಂಡರಿ ಶಾಲೆ (Oorukere) ಗ್ರಾಮದಿಂದ ೫ ಕಿಲೋಮೀಟರಗಿಂತ ಕಡಿಮೆ ದೂರದಲ್ಲಿದೆ. ಅತ್ಯಂತ ಹತ್ತಿರದ ಹಿರಿಯ ಸೆಕೆಂಡರಿ ಶಾಲೆ (Oorukere) ಗ್ರಾಮದಿಂದ ೫ ಕಿಲೋಮೀಟರಗಿಂತ ಕಡಿಮೆ ದೂರದಲ್ಲಿದೆ. ಅತ್ಯಂತ ಹತ್ತಿರದ ಕಲಾ ವಿಜ್ಞಾನ ಮತ್ತು ವಾಣಿಜ್ಯ ಪದವೀ ಮಹಾವಿದ್ಯಾಲಯ (ತುಮಕೂರು) ಗ್ರಾಮದಿಂದ ೧೦.೩ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ತಾಂತ್ರಿಕ ಮಹಾವಿದ್ಯಾಲಯ (ತುಮಕೂರು) ಗ್ರಾಮದಿಂದ ೧೦.೩ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ವೈದ್ಯಕೀಯ ಮಹಾವಿದ್ಯಾಲಯ (Agalakote) ಗ್ರಾಮದಿಂದ 10.9 ಕಿಲೋಮೀಟರಗಿಂತ ಹೆಚ್ಚು ದೂರದಲ್ಲಿದೆ. ಅತ್ಯಂತ ಹತ್ತಿರದ ವ್ಯವಸ್ಥಾಪಾಕ ಸಂಸ್ಥೆ (ತುಮಕೂರು ) ಗ್ರಾಮದಿಂದ ೧೦.೩ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ಪಾಲಿಟೆಕ್ನಿಕ್ (ತುಮಕೂರು) ಗ್ರಾಮದಿಂದ ೫ ರಿಂದ ೧೦ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ವೃತ್ತಿಪರ ತರಬೇತಿ ಶಾಲೆ (ತುಮಕೂರು) ಗ್ರಾಮದಿಂದ ೧೦.೩ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ಅನೌಪಚಾರಿಕ ತರಬೇತಿ ಶಾಲೆ (ತುಮಕೂರು)ಗ್ರಾಮದಿಂದ  ೧೦.೩ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ಅಂಗವೈಪಲ್ಯ್ರರ ವಿಶೇಷ ಶಾಲೆ (ತುಮಕೂರು) ಗ್ರಾಮದಿಂದ ೧೦.೩ ಕಿಲೋಮೀಟರ ದೂರದಲ್ಲಿದೆ. ಅತ್ಯಂತ ಹತ್ತಿರದ ಇತರ ಶೈಕ್ಷಣಿಕ ಸೌಲಭ್ಯಗಳು (ತುಮಕೂರು) ಗ್ರಾಮದಿಂದ ೧೦.೩ ಕಿಲೋಮೀಟರ ದೂರದಲ್ಲಿದೆ.
ಹತ್ತಿರದ ಗ್ರಾಮಗಳು
ಅನ್ನೇನಹಳ್ಳಿ ಗ್ರಾಮದ ಅಕ್ಕಪಕ್ಕದ ಗ್ರಾಮಗಳು
ಕುಡಿಯುವ ನೀರು
ಶುದ್ಧೀಕರಣ ಗೊಳಿಸದ ನಲ್ಲಿ ನೀರು ಗ್ರಾಮದಲ್ಲಿ ಲಭ್ಯವಿದೆ. ಕೈ ಪಂಪುಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ. ಕೊಳವೆ ಬಾವಿಗಳಿಂದ / ಬೋರ್ ಬಾವಿಗಳಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ. ಕೆರೆ / ಕೊಳ / ಸರೋವರದಿಂದ ನೀರು ಗ್ರಾಮದಲ್ಲಿ ಲಭ್ಯವಿದೆ.
ನೈರ್ಮಲ್ಯ
ಮುಚ್ಚಲ್ಪಟ್ಟ ಚರಂಡಿ ಗ್ರಾಮದಲ್ಲಿ ಲಭ್ಯವಿಲ್ಲ ತೆರೆದ ಚರಂಡಿ ಗ್ರಾಮದಲ್ಲಿ ಲಭ್ಯವಿದೆ ಚರಂಡಿ ನೀರನ್ನು ನೇರವಾಗಿ ಜಲಾಗಾರದಲ್ಲಿ ಬಿಡುವದು ಸಂಪೂರ್ಣ ಸ್ವಚ್ಚತಾ ಆಂದೋಲನದಡಿ ಒಳಪಡದ ಕ್ಷೇತ್ರ ಸ್ನಾನಗೃಹಸಹಿತ ಸಮುದಾಯ ಶೌಚಾಲಯ ಗ್ರಾಮದಲ್ಲಿ ಲಭ್ಯವಿಲ್ಲ ಸ್ನಾನಗೃಹರಹಿತ ಸಮುದಾಯ ಶೌಚಾಲಯ ಗ್ರಾಮದಲ್ಲಿ ಲಭ್ಯವಿಲ್ಲ
ಸಂಪರ್ಕ ಮತ್ತು ಸಾರಿಗೆ
ದೂರವಾಣಿ (ಸ್ಥಿರ) ಗ್ರಾಮದಲ್ಲಿ ಲಭ್ಯವಿದೆ ಸಾರ್ವಜನಿಕ ದೂರವಾಣಿ ಕೇಂದ್ರ ಗ್ರಾಮದಲ್ಲಿ ಲಭ್ಯವಿದೆ ಮೊಬೈಲ್ ದೂರವಾಣಿ ವ್ಯಾಪ್ತಿ ಗ್ರಾಮದಲ್ಲಿ ಲಭ್ಯವಿದೆ ಟಾಕ್ಸಿ ಗ್ರಾಮದಲ್ಲಿ ಲಭ್ಯವಿದೆ
ಮಾರುಕಟ್ಟೆ ಮತ್ತು ಬ್ಯಾಂಕ ವ್ಯವಸ್ಥೆ
ಸ್ವಸಹಾಯ ಗುಂಪು ಗ್ರಾಮದಲ್ಲಿ ಲಭ್ಯವಿದೆ
ಆರೋಗ್ಯ ಮತ್ತು ಪೋಷಣೆ ಮತ್ತು ಮನರಂಜನೆ ಸೌಲಭ್ಯಗಳು
ವೃತ್ತಪತ್ರಿಕೆ ಪೂರೈಕೆ ಗ್ರಾಮದಲ್ಲಿ ಲಭ್ಯವಿದೆ. ವಿಧಾನಸಭೆ ಮತದಾನ ಕೇಂದ್ರ ಗ್ರಾಮದಲ್ಲಿ ಲಭ್ಯವಿದೆ. ಜನನ, ಮರಣ, ವಿವಾಹ ನೋಂದಣಿ ಕಾಯಿದೆ. ಜನನ ಮತ್ತು ಮರಣ ನೋಂದಣಿ ಕಚೇರಿ ಗ್ರಾಮದಲ್ಲಿ ಲಭ್ಯವಿದೆ.
ವಿದ್ಯುತ್
೧೨ ತಾಸುಗಳ ವಿದ್ಯುತ್ ಪೂರೈಕೆ ಬೇಸಿಗೆಗಾಲದಲ್ಲಿ (ಎಪ್ರಿಲ್-ಸೆಪ್ಟೆಂಬರ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ ೧೮ ತಾಸುಗಳ ವಿದ್ಯುತ್ ಪೂರೈಕೆ ಚಳಿಗಾಲದಲ್ಲಿ (ಅಕ್ಟೋಬರ-ಮಾರ್ಚ) ಪ್ರತಿದಿನ ಎಲ್ಲ ಬಳಕೆದಾರರಿಗೆ ಗ್ರಾಮದಲ್ಲಿ ಲಭ್ಯವಿದೆ
ಭೂ ಬಳಕೆ
ಅನ್ನೇನಹಳ್ಳಿ ಗ್ರಾಮವು ಕೆಳಗಿನ ಭೂಬಳಕೆ ತೋರಿಸುತ್ತದೆ
ನೀರಾವರಿ ಸೌಲಭ್ಯಗಳು
ನೀರಾವರಿ ಮೂಲಗಳು ಈ ಕೆಳಗಿನಂತಿವೆ (ಕ್ಷೇತ್ರ ಹೆಕ್ಟೇರಗಳಲ್ಲಿ)
ಉತ್ಪಾದನೆ
ಅನ್ನೇನಹಳ್ಳಿ ಗ್ರಾಮದಲ್ಲಿ ಈ ಕೆಳಗಿನ ವಸ್ತುಗಳ ಉತ್ಪಾದನೆಯಾಗುತ್ತದೆ (ಮಹತ್ವಗನುಗುಣವಾಗಿ ಇಳಿಕೆ ಕ್ರಮದಲ್ಲಿ):ರಾಗಿ ,ಅಡಿಕೆ,ಕೊಬ್ಬರಿ,ಇಟ್ಟಿಗೆ
ಉಲ್ಲೇಖಗಳು
ವರ್ಗ:ತುಮಕೂರು ವರ್ಗ:ತುಮಕೂರು ತಾಲೂಕಿನಲ್ಲಿ ಹಳ್ಳಿಗಳು ವರ್ಗ:ತುಮಕೂರು ಜಿಲ್ಲೆಯ ಹಳ್ಳಿಗಳು
ಕೊಲೆ
ಕೊಲೆ ಎಂದರೆ ಸಮರ್ಥನೆ ಅಥವಾ ಸರಿಯಾದ ಕಾರಣವಿಲ್ಲದೆ ಕಾನೂನುಬಾಹಿರವಾಗಿ ಮತ್ತೊಬ್ಬ ಮನುಷ್ಯನ ಪ್ರಾಣ ತೆಗೆಯುವುದು, ವಿಶೇಷವಾಗಿ ಪೂರ್ವನಿಯೋಜಿತ ದುರುದ್ದೇಶದಿಂದ ಕಾನೂನುಬಾಹಿರವಾಗಿ ಮತ್ತೊಬ್ಬ ಮಾನವನ ಪ್ರಾಣ ತೆಗೆಯುವುದು. ನ್ಯಾಯವ್ಯಾಪ್ತಿಯನ್ನು ಆಧರಿಸಿ, ಈ ಮನಃಸ್ಥಿತಿಯು ಕೊಲೆಯನ್ನು ಕಾನೂನುಬಾಹಿರ ನರಹತ್ಯೆಯ ಇತರ ರೂಪಗಳಿಂದ ವ್ಯತ್ಯಾಸ ಮಾಡಬಹುದು. ನರಹತ್ಯೆ ಎಂದರೆ ದುರುದ್ದೇಶವಿಲ್ಲದೆ ಪ್ರಾಣ ತೆಗೆಯುವುದು, ಸಮಂಜಸವಾದ ಪ್ರಚೋದನೆ, ಅಥವಾ ಕುಗ್ಗಿದ ಸಾಮರ್ಥ್ಯದಿಂದ ಉಂಟಾದುದು. ಎಲ್ಲಿ ಗುರುತಿಸಲ್ಪಡುತ್ತದೆಯೊ ಅಲ್ಲಿ, ಅನೈಚ್ಛಿಕ ನರಹತ್ಯೆ ಎಂದರೆ ಅತ್ಯಂತ ಕ್ಷೀಣ ತಪ್ಪಿತಸ್ಥ ಉದ್ದೇಶವಾದ ಅಜಾಗರೂಕತೆಯಿಂದ ಪ್ರಾಣ ತೆಗೆಯುವುದು.
ಬಹುತೇಕ ಸಮಾಜಗಳು ಕೊಲೆಯನ್ನು ಅತ್ಯಂತ ಗಂಭೀರ ಅಪರಾಧವೆಂದು ಪರಿಗಣಿಸುತ್ತವೆ, ಮತ್ತು ಹಾಗಾಗಿ ಪಾಪ/ತಪ್ಪಿನ, ನಿರೋಧ, ಪುನರ್ವಸತಿ, ಅಥವಾ ಅಸಮರ್ಥಗೊಳಿಸುವಿಕೆಯ ಉದ್ದೇಶಗಳಿಗಾಗಿ ಆರೋಪಿತ ವ್ಯಕ್ತಿಯು ಕಠಿಣ ಶಿಕ್ಷೆಗಳನ್ನು ಪಡೆಯಬೇಕು ಎಂದು ನಂಬುತ್ತವೆ. ಬಹುತೇಕ ದೇಶಗಳಲ್ಲಿ, ಕೊಲೆಯ ಶಿಕ್ಷೆಗೆ ಒಳಗಾದ ವ್ಯಕ್ತಿಯು ಸಾಮಾನ್ಯವಾಗಿ ದೀರ್ಘಕಾಲದ ಜೈಲು ಶಿಕ್ಷೆಯನ್ನು ಎದುರಿಸುತ್ತಾನೆ, ಸಂಭಾವ್ಯವಾಗಿ ಜೀವಾವಧಿ ಶಿಕ್ಷೆ; ಮತ್ತು ಕೆಲವು ಸಂದರ್ಭಗಳಲ್ಲಿ ಮರಣದಂಡನೆಯನ್ನು ವಿಧಿಸಬಹುದು.
ಸಾಮಾನ್ಯ ಕಾನೂನಿನಲ್ಲಿ ಕೊಲೆಯ ಅಂಶಗಳೆಂದರೆ ಕಾನೂನುಬಾಹಿರವಾದುದು, ಪ್ರಾಣ ತೆಗೆಯುವುದು, ಅಪರಾಧ ಕೃತ್ಯ ಅಥವಾ ಲೋಪ, ಮಾನವನಿಗೆ ಸಂಬಂಧಿಸಿದ್ದು, ಮತ್ತೊಬ್ಬ ಮನುಷ್ಯನಿಂದ ಮಾಡಲ್ಪಟ್ಟದ್ದು, ಮತ್ತು ಪೂರ್ವನಿಯೋಜಿತ ದುರುದ್ದೇಶಪೂರಿತವಾದುದು. ಅನೇಕ ನ್ಯಾಯವ್ಯಾಪ್ತಿಗಳು ಕೊಲೆಗಳನ್ನು ದರ್ಜೆಗಳಾಗಿ ವಿಭಜಿಸುತ್ತವೆ. ಅವೆಂದರೆ ಪ್ರಥಮ ದರ್ಜೆ ಕೊಲೆ, ದ್ವಿತೀಯ ದರ್ಜೆ ಕೊಲೆ ಮತ್ತು ತೃತೀಯ ದರ್ಜೆ ಕೊಲೆ. ಅತ್ಯಂತ ಸಾಮಾನ್ಯ ವಿಭಜನೆ ಪ್ರಥಮ ಮತ್ತು ದ್ವಿತೀಯ ದರ್ಜೆ ಕೊಲೆಗಳ ನಡುವೆ ಇರುತ್ತದೆ. ಸಾಮಾನ್ಯವಾಗಿ ದ್ವಿತೀಯ ದರ್ಜೆ ಕೊಲೆಯು ಸಾಮಾನ್ಯ ಕಾನೂನಿನ ಕೊಲೆಯಾಗಿರುತ್ತದೆ, ಮತ್ತು ಪ್ರಥಮ ದರ್ಜೆ ಕೊಲೆಯು ಗಂಭೀರ ರೂಪದ ಕೊಲೆ. ಪ್ರಥಮ ದರ್ಜೆ ಕೊಲೆಯ ಗಂಭೀರ ಅಂಶಗಳು ನ್ಯಾಯವ್ಯಾಪ್ತಿಯನ್ನು ಅವಲಂಬಿಸಿವೆ, ಆದರೆ ಕೊಲ್ಲುವ ನಿರ್ದಿಷ್ಟ ಉದ್ದೇಶ, ಪೂರ್ವಯೋಜನೆ, ಅಥವಾ ಸಾವಧಾನತೆಯನ್ನು ಒಳಗೊಳ್ಳಬಹುದು. ಕೆಲವು ಸಂದರ್ಭಗಳಲ್ಲಿ, ಉಸಿರು ಕಟ್ಟಿಸುವಿಕೆ, ವಿಷಪ್ರಯೋಗ, ಅಥವಾ ಕಾಯುವ ಕೃತ್ಯಗಳಿಂದ ಮಾಡಲ್ಪಟ್ಟ ಕೊಲೆಗಳು ಕೂಡ ಪ್ರಥಮ ದರ್ಜೆಯ ಕೊಲೆಗಳೆಂದು ಕಾಣಲಾಗುತ್ತದೆ.
ಕೆಲವು ನ್ಯಾಯವ್ಯಾಪ್ತಿಗಳು ಪೂರ್ವನಿಯೋಜಿತ ಕೊಲೆಯನ್ನು ಕೂಡ ವ್ಯತ್ಯಾಸ ಮಾಡುತ್ತವೆ. ಇದು ಯಶಸ್ಸಿನ ಸಾಧ್ಯತೆಯನ್ನು ಹೆಚ್ಚಿಸಲು, ಅಥವಾ ಪತ್ತೆಹಚ್ಚುವಿಕೆ ಅಥವಾ ಬಂಧನ ತಪ್ಪಿಸಿಕೊಳ್ಳಲು, ವಿವೇಚನೆಯಿಂದ ಸಮಯ ಅಥವಾ ವಿಧಾನವನ್ನು ಪರಿಗಣಿಸಿದ ನಂತರ, ಅನ್ಯಾಯವಾಗಿ ಮತ್ತು ಉದ್ದೇಶಪೂರ್ವಕವಾಗಿ ಮತ್ತೊಬ್ಬ ಮನುಷ್ಯನ ಮರಣವನ್ನು ಉಂಟುಮಾಡುವ ಅಪರಾಧ. ಪೂರ್ವನಿಯೋಜಿತ ಕೊಲೆಯು ನರಹತ್ಯೆಯ ಅತ್ಯಂತ ಗಂಭೀರ ರೂಪಗಳಲ್ಲಿ ಒಂದಾಗಿದೆ, ಮತ್ತು ಇದರ ಶಿಕ್ಷೆಯೂ ಉಗ್ರವಾಗಿರುತ್ತದೆ.
ಉಲ್ಲೇಖಗಳು
ವರ್ಗ:ಅಪರಾಧಗಳು
ಕಂಜಿಕೋಯಿಲ್
ಕಂಜಿಕೊಯಿಲ್ ಎಂಬುದು ಭಾರತದ ತಮಿಳುನಾಡಿನ ಈರೋಡ್ ಜಿಲ್ಲೆಯ ಪಂಚಾಯತ್ ಪಟ್ಟಣವಾಗಿದೆ. ಪಟ್ಟಣದ ಪ್ರಾಚೀನ ಹೆಸರು "ಕಾಂಜಿ ಕೋವಲ್" ಮತ್ತು ಇದನ್ನು ಕಾಂಜೀ ಕೋಯಿಲ್ ಅಥವಾ ಕಾಂಜಿ ಕೋವಿಲ್ ಎಂದು ಕರೆಯಲಾಗುತ್ತದೆ.
ಜನಸಂಖ್ಯೆ
೨೦೦೧ ರ ಭಾರತ ಜನಗಣತಿಯ ಪ್ರಕಾರ, ಕಂಜಿಕೋಯಿಲ್ ೧೧,೧೪೮ ಜನಸಂಖ್ಯೆಯನ್ನು ಹೊಂದಿತ್ತು. ಪುರುಷರು ೫೦% ಜನಸಂಖ್ಯೆ ಮತ್ತು ೫೦% ಮಹಿಳೆಯರು. ಕಂಜಿಕೋಯಿಲ್ ಸರಾಸರಿ ಸಾಕ್ಷರತಾ ಪ್ರಮಾಣವನ್ನು ೫೯% ರಷ್ಟಿದೆ, ಇದು ರಾಷ್ಟ್ರೀಯ ಸರಾಸರಿ ೫೯.೫% ಕ್ಕಿಂತ ಕಡಿಮೆಯಾಗಿದೆ: ಪುರುಷ ಸಾಕ್ಷರತೆ ೬೬% ಮತ್ತು ಮಹಿಳೆಯರ ಸಾಕ್ಷರತೆ ೫೨% ಆಗಿದೆ. ಕಂಜಿಕೋಯಿಲ್ನಲ್ಲಿ, ಜನಸಂಖ್ಯೆಯ ೭% ರಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು.
ಐನಾಪೂರ
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 32' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಹವಾಮಾನ
ಬೇಸಿಗೆಕಾಲ - ಚಳಿಗಾಲದಲ್ಲಿ ಹವಾಗುಣವು ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು ಉಷ್ಣತೆ ಅಂದರೆ 42°C ವರೆಗೆ(ಎಪ್ರೀಲನಲ್ಲಿ), ಅತೀ ಕಡಿಮೆ ಅಂದರೆ 9°C ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ.
ಆಹಾರ
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ಗಾಂಧಿ ಟೋಪಿ ಅಥವಾ ಬಿಳಿ/ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ. ಮಹಿಳೆಯರು ಇಲಕಲ್ಲ ಸೀರೆಯನ್ನು ಧರಿಸುತ್ತಾರೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ, ಜಾನಪದ, ಡೊಳ್ಳು ಕುಣಿತ, ಕರಡಿ ಮಜಲು, ಮೊಹರಮ ಹೆಜ್ಜೆ ಕುಣಿತ, ಹರಿ ಭಜನೆ ಮತ್ತು ಶಿವ ಭಜನೆ ಇತ್ಯಾದಿ ಗ್ರಾಮದ ಕಲೆಯಾಗಿದೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು 75% ಜನರು ಕೆಲಸ ಮಾಡುತ್ತಾರೆ.
ನೀರಾವರಿ
ಗ್ರಾಮದಲ್ಲಿ ಬಹುಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ(ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ಆಡು(ಮೇಕೆ) ಸಾಕಾಣಿಕೆ ಮತ್ತು ಕುರಿ ಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಗ್ರಾಮದ ಆರ್ಥಿಕ ಪರಿಸ್ಥಿತಿ ಮಧ್ಯಮ ತರಗತಿಯಲ್ಲಿದೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು 75%. ಅದರಲ್ಲಿ 85% ಪುರುಷರು ಹಾಗೂ 68% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವರ್ಗ:ವಿಜಯಪುರ ಜಿಲ್ಲೆಯ ಹಳ್ಳಿಗಳು
ದುಷ್ಟತನ
ದುಷ್ಟತನವನ್ನು ಸಾಮಾನ್ಯವಾಗಿ ಕೇಡು ಅಥವಾ ಪಾಪಮಯತೆಯ ಸಮಾನಾರ್ಥಕ ಪದವೆಂದು ಪರಿಗಣಿಸಲಾಗುತ್ತದೆ. ದೇವತಾಶಾಸ್ತ್ರಜ್ಞರು ಹಾಗೂ ತತ್ವಶಾಸ್ತ್ರಜ್ಞರಲ್ಲಿ, ಇದು ಪ್ರಜ್ಞಾಪೂರ್ವಕವಾಗಿ ಹಾಗೂ ಮುಕ್ತ ಮನಸ್ಸಿನಿಂದ ಮಾಡಲಾದ ಕೇಡು ಎಂಬ ಹೆಚ್ಚು ನಿರ್ದಿಷ್ಟ ಅರ್ಥ ಹೊಂದಿದೆ. ಇದನ್ನು ದುಷ್ಟವಾಗಿರುವ ಸ್ಥಿತಿ ಅಥವಾ ಗುಣ ಎಂದೂ ಪರಿಗಣಿಸಬಹುದು.
"ಪಾಪವು ಕೇಡಿನ ಮೊದಲ ಹಂತ, ಸಾಂದರ್ಭಿಕ ದಿಶಾಹೀನತೆ. ಕೊನೆಯಿಲ್ಲದ ಸಂಭಾವ್ಯತೆಯು ಸಹಿಸಲಾರದಂತಿರಬಹುದು, ಇದು ಮನುಷ್ಯನು ಒಂದು ವಾಸ್ತವಿಕ, ಬದ್ಧವಾದ ಆಯ್ಕೆ ಮಾಡದಿರಲು, ಯಾವುದನ್ನಾದರೂ ಗ್ರಹಿಸುವುದಕ್ಕೆ, ತನ್ನನ್ನು ಚಿತ್ತವಿಕ್ಷೇಪಗೊಳಿಸುವುದಕ್ಕೆ ಮತ್ತು ಕೆಲಸದಲ್ಲಿ ನಿರತನಾಗುವುದಕ್ಕೆ ಕಾರಣವಾಗುವುದು. ದುಷ್ಟತನ ಕೇಡಿನ ಎರಡನೇ ಹಂತ, ಇದರಲ್ಲಿ ಬುದ್ಧಿ ಚಾಂಚಲ್ಯವನ್ನು ನಿಜವಾದ ಇಚ್ಛೆಯ ವಿರೂಪಗೊಂಡ ಪರ್ಯಾಯವಾಗಿ ಅಂಗೀಕರಿಸಲಾಗುತ್ತದೆ ಮತ್ತು ಇದು ವಿಶೇಷತೆಯಾಗಿಬಿಡುತ್ತದೆ". ಹೀಗಂತ ತತ್ವಶಾಸ್ತ್ರಜ್ಞ ಬೂಬರ್ ತನ್ನ ಕೃತಿಯಲ್ಲಿ ಹೇಳುತ್ತಾನೆ. ದುಷ್ಟತನವು ನಿಂದನಾರ್ಹತೆಯನ್ನು ಸೂಚಿಸುತ್ತದೆ.